**APSTIPRINĀTS**

ar Limbažu novada domes 27.06.2019.

sēdes lēmumu (protokols Nr.13, 34.§)



**Limbažu novada pašvaldības 2018. gada publiskais pārskats**

Limbažos

2019. gadā

**Satura rādītājs**

**Priekšsēdētāja uzruna3**

**Limbažu novada raksturojums5**

Ģeogrāfiskais raksturojums 5

Iedzīvotāji 5

Pārvalde 6

**Informācija par pašvaldībā nodarbinātajiem 15**

**Pasākumi teritorijas attīstības īstenošanā15**

**Finanšu resursi un pašvaldības darbības rezultāti 22**

Pašvaldības īpašuma novērtējums 22

Pašvaldības kapitāla vērtība23

Pamatbudžeta finansējums un tā izlietojums25

Informācija par 2018. gadā saņemtajiem un atmaksātajiem kredītiem no Valsts kases un Vides investīciju fonda27

Pašvaldības zemes sadalījums pa nekustamā īpašuma lietošanas mērķiem28

**Izglītība un kultūra 29**

**Tūrisms31**

**Limbažu novada pašvaldības aģentūra “ALDA”35**

**Komunikācija ar sabiedrību 35**

**2019. gadā plānotie darbi36**

**Pielikumi37**

**Limbažu novada pašvaldības 2018. gada publiskā pārskata lasītāj!**

****

2018.gadā Limbažu novada pašvaldība turpināja darbu pie novada infrastruktūras attīstības un pilnveidošanas.

Pašvaldības prioritātes bija izglītība, ielu un lauku ceļu infrastruktūras sakārtošana, kā arī Eiropas Savienības fondu apguve. Lai uzlabotu pedagogu un skolēnu mācību telpas un vidi, vairāk kā 1 miljons eiro ieguldīts izglītības iestāžu labiekārtošanā un remontos. Veikti Viļķenes pirmsskolas izglītības iestādes energoefektivitātes uzlabošanas pasākumi, lielāki un mazāki remontdarbi veikti arī citās novada izglītības un pirmsskolas izglītības iestādēs. Tomēr pats nozīmīgākais objekts bija Limbažu un Salacgrīvas novadu sporta skolas peldbaseina būvniecības noslēgšanās.

2018. gadā turpinājām nodrošinātas brīvpusdienas 5-gadīgiem un 6-gadīgiem bērniem, kuri apgūst obligāto pirmsskolas apmācību un 5.-7.klašu skolēniem Limbažu novada pamata un vispārējās izglītības iestādēs. No 1.septembra līdz 31.maijam sedzam braukšanas izdevumus starppilsētas un reģionālās nozīmes sabiedriskajā transportā skolēnu nokļūšanai uz mācībām Limbažu novada izglītības un interešu izglītības iestādēs.

Apjomīgs darbs un līdzekļi ieguldīti ielu un lauku ceļu infrastruktūras sakārtošanā. Bez ikdienas ielu un ceļu uzturēšanas darbiem, Limbažu pilsētā daļēji atjaunots Burtnieku un Mūru ielu segums, atjaunota Klosteru ielas virskārta, arī šajā gadā tika remontēti gājēju celiņi un ietves. Savukārt pagastos jau trešo gadu tiek turpināta lauku ceļu virskārtas atjaunošana un sāngrāvju rakšana. Kopumā pašvaldība 2018. gadā Limbažu novada ielu un ceļu remontos, papildus valsts piešķirtajam finansējumam, ieguldīja gandrīz vienu miljonu eiro. Īstenojot ES projektus pabeigta Limbažu pagasta ceļa “Jaunteteri – Jumpravmuiža - Virbotnes” pārbūve, Pāles pagastā pārbūvēts ceļš “Būdele – Jāņdzirnavas”, bet Skultes pagastā ceļš “Kalnozoli – Ozolaine”, šo ceļu pārbūvē papildus ieguldot vēl vienu miljonu eiro.

2018. gadā Limbažu novada pašvaldība īstenoja projektus saskaņā ar Limbažu novada attīstības programmas 2017. – 2023.gadam noteiktajām novada attīstības prioritātēm, rīcības virzieniem un uzdevumiem. Turpinājām vairāku projektu īstenošanu uzņēmējdarbības veicināšanai, labiekārtojot vai revitalizējot degradētās teritorijas uzņēmējdarbības attīstībai. Lai veicinātu uzņēmējdarbību, pašvaldība turpināja degradētās teritorijas revitalizācijas Limbažu pilsētas ZA daļā projekta īstenošanu, nodrošinot vides ilgtspēju veicinošu teritoriālo izaugsmi un jaunu darba vietu radīšanu. Teritorijā, ko ieskauj Meliorācijas, Meža un Tīrumu iela, tiks izbūvēta ap 1400 m2 angāra tipa ražošanas ēka, kā arī asfaltēti laukumi piekļuves un produkcijas uzglabāšanas vajadzībām. Kā noslēdzošais projekts šajā pasākumā plānots ražošanas ēkas Meliorācijas ielā 14, Limbažos, izbūve. ERAF līdzfinansētā projekta “Limbažu pilsētas A daļas degradēto teritoriju revitalizēšana, uzlabojot pieejamību” ietvaros Limbažos tika uzsākta Mehanizācijas ielas un Noliktavu ielas pārbūve.

2018. gadā paredzējām arī nekustamā īpašuma nodokļa atvieglojumus, kurus, bez likumos noteiktajiem, saņem I un II grupas invalīdi (50 un 25% apmērā), ja nekustamais īpašums atrodas Limbažu novadā, netiek izmantots saimnieciskai darbībai un iznomāts citām personām, kā arī zemes īpašnieki, kuru zemei noteikts nekustamā īpašuma lietošanas mērķis – lauksaimniecība. Nekustamā īpašuma nodokļa likme ir 1.25% no zemes vienības kadastrālās vērtības. Limbažu novadā joprojām netiek apliktas ar nekustamā īpašuma nodokli saimniecības ēkas. Papildus tam nekustamā īpašuma nodokļu atlaides saņem arī eksportējošie uzņēmumi tirgus pārorientācijas gadījumos 50 % apmērā de minimis ietvaros uz vienu gadu, ja tiek saglabāts darbinieku skaits 80 % apmērā pret iepriekšējā pārskata perioda esošo vidējo darbinieku skaitu un preču vai pakalpojumu eksports sastāda vismaz 50 % no neto apgrozījuma pēdējā gada pārskatā.

Projektu konkursu ietvaros, turpinājām atbalstīt dažādas novada iedzīvotāju iniciatīvas. Paredzējām finansējumu NVO un iedzīvotāju grupām, Vecpilsētas vēsturiskā centra ēku fasāžu un jumtu renovācijai, daudzdzīvokļu māju siltumnoturības uzlabošanai, daudzdzīvokļu māju iekšpagalmu sakārtošanai, komercdarbības uzsākšanai, kanalizācijas pievadu izbūvei u.c. Atbalstītas tika arī dažādas sporta un kultūras aktivitātes.

2019. gadā turpināsies Limbažu novada izglītības iestāžu mācību vides uzlabošana, gan apgūstot Eiropas Savienības fondu finansējumu, gan ieguldot pašvaldības budžeta līdzekļus -Limbažu novada ģimnāzijas dienesta viesnīcas rekonstrukcija, tāpat arī veikti dažādi remontdarbi mācību telpās. Bet līdz 2021. gadam plānots veikt Limbažu novada ģimnāzijas sporta halles rekonstrukciju. Savukārt lielākais no vides sakārtošanas projektiem 2019. gadā būs publiskas peldvietas izveide Vārzu pludmalē Skultes pagastā un Mazezera tīrīšanas darbu noslēgšanās Limbažos.

Būtisks jautājums, kas pašvaldībai jārisina 2020. un 2021. gadā ir nepietiekamais un novecojošais dzīvojamo platību skaits Limbažos. Pašvaldībai jārisina gan pašvaldības īres un sociālās dzīvojamās telpu vajadzība, kas izriet no likuma “Par palīdzību dzīvokļa jautājumu risināšanā” prasībām, tāpat arī jāmeklē investori, kas varētu veikt iedzīvotāju pirktspējai atbilstošu mājokļu celtniecību. Jaunas dzīvojamās platības ir būtisks faktors, kas ļautu piesaistīt novadam jaunas ģimenes un veicinātu iedzīvotāju skaita pieaugumu.

Jautājums, kurš jārisina ir arī nepietiekamais vietu skaits pansionātos. 2020. gadā plānots uzsākt jauna pansionāta projektēšanas darbus.

Limbažu novada pašvaldības Domes priekšsēdētājs Didzis Zemmers



**1. LIMBAŽU NOVADA RAKSTUROJUMS**

**1.1. Ģeogrāfiskais raksturojums**

Limbažu novads atrodas Vidzemes ziemeļrietumos. To veido Limbažu pilsēta, kas ir novada centrs, un septiņi pagasti – Katvaru pagasts, Limbažu pagasts, Pāles pagasts, Skultes pagasts, Umurgas pagasts, Vidrižu pagasts un Viļķenes pagasts. Limbažu novads ietilpst Rīgas plānošanas reģionā, ir viens no 21 reģionālās nozīmes attīstības centriem un viena no 119 Latvijas administratīvajām teritorijām. Limbažu novads robežojas ar Salacgrīvas, Alojas, Kocēnu, Pārgaujas, Krimuldas, Sējas un Saulkrastu novadiem.

Limbažu novada kopējā platība ir 117 003,5 ha[[1]](#footnote-1).

**1.2. Iedzīvotāji**

2018. gadā Limbažu novadā deklarēti, vai Limbažu novadu norādījuši kā savu dzīvesvietu 17 437[[2]](#footnote-2) iedzīvotāji, no tiem Limbažos 7393 iedzīvotāji, Katvaru pagastā 1191 iedzīvotāji, Limbažu pagastā 2177 iedzīvotāji, Pāles pagastā 701 iedzīvotāji, Skultes pagastā 2331 iedzīvotāji, Umurgas pagastā 1083 iedzīvotāji, Vidrižu pagastā 1351 iedzīvotāji un Viļķenes pagastā 1210 iedzīvotāji. Salīdzinot ar 2017. gadu, Limbažu novadā iedzīvotāju skaits ir samazinājies par 67 iedzīvotājiem, kas skaidrojams ar Rīgas un Valmieras tuvumu, kurās darba devēji var piedāvāt konkurētspējīgāku atalgojumu, tomēr tajā pašā laikā jānorāda, ka Skultes pagastā iedzīvotāju skaits pieaug, kas skaidrojams ar iedzīvotāju vēlmi no Rīgas pārcelties uz dzīvi pierīgas novados. Pēc Limbažu novada Dzimtsarakstu nodaļas datiem redzams, ka mirušo personu skaits attiecībā pret jaundzimušo skaitu vēl joprojām ir lielāks.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Limbažu novada Dzimtsarakstu nodaļas reģistrēto bērnu skaits** | | | | | | | | | | |
| **Gadi** | | **2014.** | | **2015.** | | **2016.** | | **2017.** | | **2018**. |
| **Reģistru skaits kopā** | | **184** | | **189** | | **165** | | **168** | | **131** |
| Citos novados deklarētie bērni | | 23 | | 13 | | 12 | | 16 | | 16 |
| Limbažu novadā deklarētie bērni | | 161 | | 176 | | 153 | | 152 | | 115 |
| zēni | |  | | 89 | | 77 | | 81 | | 65 |
| meitenes | |  | | 87 | | 76 | | 71 | | 50 |
| **Limbažu novada Dzimtsarakstu nodaļas reģistrēto mirušo personu skaits** | | | | | | | | | | |
| **Gadi** | **2014.** | | **2015.** | | **2016.** | | **2017.** | | **2018.** | |
| **Reģistru skaits kopā** | **327** | | **358** | | **337** | | **342** | | **336** | |
| Citos novados deklarēti | 118 | | 128 | | 134 | | 130 | | 125 | |
| Limbažu novadā deklarēti | 209 | | 230 | | 203 | | 212 | | 211 | |
| vīrieši |  | | 113 | | 95 | | 111 | | 89 | |
| sievietes |  | | 117 | | 108 | | 101 | | 122 | |

Saskaņā ar Nodarbinātības valsts aģentūras datiem, uz 2018. dada 31. decembri Limbažu novadā reģistrēto bezdarbnieku skaits bija 464, bezdarba līmenis – 4,6 %.

**1.3. Pārvalde**

Limbažu novada iedzīvotāju pārstāvību nodrošina to ievēlēts pašvaldības lēmējorgāns – dome, kas sastāv no 15 deputātiem.



Limbažu novada dome ievēlēta 2017. gada 3. jūnijā pašvaldības vēlēšanās, darbam Limbažu novada domē tika ievēlēti šādi deputāti:

* Didzis Zemmers (Zaļo un Zemnieku savienība)
* Aigars Legzdiņš (Zaļo un Zemnieku savienība)
* Gunta Ozola (Zaļo un Zemnieku savienība)
* Edmunds Zeidmanis (Zaļo un Zemnieku savienība)
* Dainis Jurka (Zaļo un Zemnieku savienība)
* Artis Ārgalis (Zaļo un Zemnieku savienība)
* Māris Beļaunieks (Jaunā konservatīvā partija)
* Mārtiņš Aizpurietis (Jaunā konservatīvā partija)
* Ģirts Vilciņš (Jaunā konservatīvā partija)
* Taiga Plitniece (Vienotība)
* Ziedonis Rubezis (Reģionālā alianse)
* Andris Garklāvs (Vidzemes partija)
* Andis Zaļaiskalns (Vidzemes partija)
* Gundars Plešs (Nacionālā apvienība ''Visu Latvijai!'' – ''Tēvzemei un Brīvībai/LNNK'')
* Jānis Bārbalis (KPV LV)

Divi no Domē ievēlētajiem deputātiem pieņēma lēmumu turpināt darbu pagastu pārvaldē kā pārvalžu vadītāji, līdz ar to Domes deputāta Daiņa Jurkas vietā stājās Ineta Zariņa, savukārt Domes deputāta Arta Ārgaļa vietā stājās Reinis Siliņš.

Dome atbilstoši kompetencei ir atbildīga par pašvaldības institūciju tiesisku darbību un finanšu līdzekļu atbilstīgu izlietojumu, kā arī var pieņemt politiskus lēmumus. Limbažu novada dome savas funkcijas pilda pamatojoties uz likumu “Par pašvaldībām”, Limbažu novada pašvaldības nolikumu, Domes lēmumiem un citiem normatīvajiem aktiem.

Limbažu novada domē ir izveidotas 4 komitejas: Izglītības, kultūras un sporta jautājumu komiteja (7 deputātu sastāvā), Sociālo un veselības jautājumu komiteja (7 deputātu sastāvā), Finanšu komiteja (9 deputātu sastāvā) un Teritorijas attīstības komiteja (7 deputātu sastāvā). Lai nodrošinātu ātrāku lēmumu pieņemšanu un visu deputātu informētību par komitejās pieņemtajiem lēmumiem un debatētajiem jautājumiem, 2018. gadā tika organizētas arī apvienoto komiteju sēdes.

2018. gadā tika sasauktas 23 – domes sēdes, no tām 12 – ikmēneša, bet 11 – ārkārtas. Notika 6 Izglītības, kultūras un sporta jautājumu komitejas sēdes, 14 apvienotās komitejas sēdes, no kurām:

10 – apvienotās Finanšu, Izglītības, kultūras un sporta jautājumu, Sociālo un veselības jautājumu un Teritorijas attīstības komitejas sēdes;

2 – apvienotās Finanšu un Teritorijas attīstības komitejas sēdes;

1 – apvienotā Finanšu, Sociālo un veselības jautājumu un Teritorijas attīstības komitejas sēde;

1 – apvienotā Sociālo un veselības jautājumu un Teritorijas attīstības komitejas sēde.

2018. gadā spēkā stājušies šādi saistošie noteikumi:

|  |  |
| --- | --- |
| **Nr. p.k.** | **Nosaukums, publicēšanas datums** |
| 1. | [Saistošie noteikumi Nr. 34 "Grozījumi Limbažu novada pašvaldības 2018. gada 30. janvāra saistošajos noteikumos Nr. 4 “Par Limbažu novada pašvaldības 2018. gada speciālo budžetu laikā no 2018. gada 1. janvāra līdz 2018. gada 31. decembrim”"](https://www.limbazi.lv/images/stories/dokumenti/2019/Saisto%C5%A1ie_noteikumi/29_saistosie_not_Nr.34_groz_specialo_budzetu.doc) |
| 2. | [Saistošie noteikumi Nr. 33 "Grozījumi Limbažu novada pašvaldības 2018. gada 30. janvāra saistošajos noteikumos Nr. 3 “Par Limbažu novada pašvaldības 2018. gada pamatbudžetu laikā no 2018. gada 1. janvāra līdz 2018. gada 31. decembrim”"](https://www.limbazi.lv/images/stories/dokumenti/2019/Saisto%C5%A1ie_noteikumi/28_saistosie_not_Nr.33_pamatbudzeta_groz.doc) |
| 3. | [Saistošie noteikumi Nr.32 "“Grozījumi Limbažu novada pašvaldības 2018. gada 22. februāra saistošajos noteikumos Nr.7 “Par Limbažu novada pašvaldības līdzfinansējuma apjomu un tā piešķiršanas kārtību daudzdzīvokļu dzīvojamo māju un tām piesaistīto zemesgabalu infrastruktūras uzlabošanai””"](https://www.limbazi.lv/images/stories/dokumenti/2019/Saisto%C5%A1ie_noteikumi/4_saistosie_not_Nr.32_lidzfinansej_daudzdz_majas.doc) *(GROZĪTI ar Limbažu novada domes 20.12.2018. sēdes lēmumu)* *(Publicēti 05.03.2019. Limbažu novada pašvaldības informatīvajā izdevumā "Limbažu Novada Ziņas'')* |
| 4. | [Saistošie noteikumi Nr. 31 "Par neapbūvētu zemes gabalu nomas maksas aprēķināšanas kārtību Limbažu novadā"](https://www.limbazi.lv/images/stories/dokumenti/2019/Saisto%C5%A1ie_noteikumi/57_precizeti_saist.noteik._par_neapbuvetu_zemes_gabalu_nomas_maksas_aprekinasanas_kartibu.doc) *(PRECIZĒTI ar Limbažu novada domes 28.02.2019. sēdes lēmumu)* *(Publicēti 05.03.2019. Limbažu novada pašvaldības informatīvajā izdevumā "Limbažu Novada Ziņas'')* |
| 5. | Saistošie noteikumi Nr. 30 ["Grozījumi Limbažu novada pašvaldības 2018. gada 30. janvāra saistošajos noteikumos Nr. 4 „Par Limbažu novada pašvaldības 2018. gada speciālo budžetu laikā no 2018. gada 1. janvāra līdz 2018. gada 31. decembrim”"](https://www.limbazi.lv/images/stories/dokumenti/2018/Saisto%C5%A1ie_noteikumi/31_saistosie_not_groz_specialo_budzetu.doc) |
| 6. | Saistošie noteikumi Nr. 29 "Grozījumi Limbažu novada pašvaldības 2018. gada 30. janvāra saistošajos noteikumos Nr. 3 [„Par Limbažu novada pašvaldības 2018. gada pamatbudžetu laikā no 2018. gada 1. janvāra līdz 2018. gada 31. decembrim”"](https://www.limbazi.lv/images/stories/dokumenti/2018/Saisto%C5%A1ie_noteikumi/30_saistosie_not_groz_pamatbudzetu.doc) |
| 7. | Saistošie noteikumi Nr. 28 "Grozījumi Limbažu novada pašvaldības 2018. gada 30. janvāra saistošajos noteikumos Nr. 4 „[Par Limbažu novada pašvaldības 2018. gada speciālo budžetu laikā no 2018. gada 1. janvāra līdz 2018. gada 31. decembrim](https://www.limbazi.lv/images/stories/dokumenti/2018/Saisto%C5%A1ie_noteikumi/15_saistosie_not_groz_specialo_budzetu.doc)”" |
| 8. | [Saistošie noteikumi Nr. 27 ''Grozījumi Limbažu novada pašvaldības 2018. gada 30. janvāra saistošajos noteikumos Nr. 3 „Par Limbažu novada pašvaldības 2018. gada pamatbudžetu laikā no 2018. gada 1. janvāra līdz 2018. gada 31. decembrim”''](https://www.limbazi.lv/images/stories/dokumenti/2018/Saisto%C5%A1ie_noteikumi/14_saistosie_not_grozit_pamatbudzetu.doc) |
| 9. | [Saistošie noteikumi Nr. 26 "Grozījumi Limbažu novada pašvaldības 2018.gada 30.janvāra saistošajos noteikumos Nr. 4 „Par Limbažu novada pašvaldības 2018.gada speciālo budžetu laikā no 2018.gada 1.janvāra līdz 2018.gada 31.decembrim”"](https://www.limbazi.lv/images/stories/dokumenti/2018/Saisto%C5%A1ie_noteikumi/18_saist_not_groz_specialo_budzetu.doc) |
| 10. | [Saistošie noteikumi Nr. 25 "Grozījumi Limbažu novada pašvaldības 2018.gada 30.janvāra saistošajos noteikumos Nr.3 „Par Limbažu novada pašvaldības 2018.gada pamatbudžetu laikā no 2018.gada 1.janvāra līdz 2018.gada 31.decembrim”"](https://www.limbazi.lv/images/stories/dokumenti/2018/Saisto%C5%A1ie_noteikumi/17_saist_not_groz_pamatbudzetu_5.doc) |
| 11. | [Saistošie noteikumi Nr. 24 "Par nekustamā īpašuma nodokļa atvieglojumiem Limbažu novadā"](https://www.limbazi.lv/images/stories/dokumenti/2018/Saisto%C5%A1ie_noteikumi/Saisto%C5%A1ie_24.docx) *(PRECIZĒTI ar Limbažu novada domes 25.10.2018. sēdes lēmumu)* *(Publicēti 01.11.2018. Limbažu novada pašvaldības informatīvajā izdevumā "Limbažu Novada Ziņas'')* |
| 12. | [Saistošie noteikumi Nr. 23 "Par nekustamā īpašuma nodokļa likuma atsevišķu normu piemērošanu Limbažu novadā"](https://www.limbazi.lv/images/stories/dokumenti/2018/Saisto%C5%A1ie_noteikumi/Saisto%C5%A1ie_23.docx) *(PRECIZĒTI ar Limbažu novada domes 25.10.2018. sēdes lēmumu) (Publicēti 01.11.2018. Limbažu novada pašvaldības informatīvajā izdevumā "Limbažu Novada Ziņas'')* |
| 13. | [Saistošie noteikumi Nr.22 "Grozījumi Limbažu novada pašvaldības 2012.gada 16.februāra saistošajos noteikumos Nr.5 „Limbažu novada pašvaldības nolikums”"](https://www.limbazi.lv/images/stories/dokumenti/2018/Da%C5%BE%C4%81di/31_saistosie_groz_pasvaldibas_nolikumu.docx) *(Publicēti 30.08.2018. Limbažu novada pašvaldības informatīvajā izdevumā "Limbažu Novada Ziņas'')* |
| 14. | [Saistošie noteikumi Nr.21 "Grozījumi Limbažu novada pašvaldības 2018.gada 30.janvāra saistošajos noteikumos Nr. 4 „Par Limbažu novada pašvaldības 2018.gada speciālo budžetu laikā no 2018.gada 1.janvāra līdz 2018.gada 31.decembrim”"](https://www.limbazi.lv/images/stories/dokumenti/2018/Da%C5%BE%C4%81di/25__saisto%C5%A1ie_groz_specbudzetu.doc) |
| 15. | [Saistošie noteikumi Nr.20 "Grozījumi Limbažu novada pašvaldības 2018.gada 30.janvāra saistošajos noteikumos Nr.3 „Par Limbažu novada pašvaldības 2018.gada pamatbudžetu laikā no 2018.gada 1.janvāra līdz 2018.gada 31.decembrim”"](https://www.limbazi.lv/images/stories/dokumenti/2018/Da%C5%BE%C4%81di/24_saisto%C5%A1ie_groz_pamatbudzetu.doc) |
| 16. | [Saistošie noteikumi Nr. 19 ''Par audzēkņu vecāku līdzfinansējumu Limbažu Mūzikas un mākslas skolā''](https://www.limbazi.lv/images/stories/dokumenti/2018/Saisto%C5%A1ie_noteikumi/Saisto%C5%A1ie_19.docx) *(PRECIZĒTI ar Limbažu novada domes 25.10.2018. sēdes lēmumu)* *(Publicēti 02.11.2018. Limbažu novada pašvaldības informatīvajā izdevumā "Limbažu Novada Ziņas'')* |
| 17. | [Saistošie noteikumi Nr.18 "Grozījumi Limbažu novada pašvaldības 2018.gada 30.janvāra saistošajos noteikumos Nr.3 „Par Limbažu novada pašvaldības 2018.gada pamatbudžetu laikā no 2018.gada 1.janvāra līdz 2018.gada 31.decembrim”"](https://www.limbazi.lv/images/stories/dokumenti/2018/Saisto%C5%A1ie_noteikumi/28_saistosie_not_Nr.18_pamatbudzeta_groz.doc) |
| 18. | [Saistošie noteikumi Nr.17 "Grozījumi Limbažu novada domes 2015.gada 30.aprīļa saistošajos noteikumos Nr.8 „Nolikums par licencēto makšķerēšanu Katvaru ezerā 2015. – 2018.gadam”"](https://www.limbazi.lv/images/stories/dokumenti/2018/Saisto%C5%A1ie_noteikumi/34_Saistosie_noteikumi_Nr_17_PRECIZETI.docx) *(Publicēti 13.07.2018. Limbažu novada pašvaldības informatīvajā izdevumā "Limbažu Novada Ziņas'')* |
| 19. | [Saistošie noteikumi Nr.16 "Grozījumi Limbažu novada pašvaldības 2018.gada 30.janvāra saistošajos noteikumos Nr. 4 „Par Limbažu novada pašvaldības 2018.gada speciālo budžetu laikā no 2018.gada 1.janvāra līdz 2018.gada 31.decembrim”"](https://www.limbazi.lv/images/stories/dokumenti/2018/Nolikumi/14_saistosie_Nr.16_grozit_spec_budzetu.doc) |
| 20. | [Saistošie noteikumi Nr.15 "Grozījumi Limbažu novada pašvaldības 2018.gada 30.janvāra saistošajos noteikumos Nr.3 „Par Limbažu novada pašvaldības 2018.gada pamatbudžetu laikā no 2018.gada 1.janvāra līdz 2018.gada 31.decembrim”"](https://www.limbazi.lv/images/stories/dokumenti/2018/Nolikumi/13_saistosie_Nr.15_pamatbudzeta_grozijumi_2.doc) |
| 21. | [Saistošie noteikumi Nr.14 “Par sabiedrisko ūdenssaimniecības pakalpojumu sniegšanu un lietošanas kārtību Limbažu novada teritorijā”](https://www.limbazi.lv/images/stories/dokumenti/2018/Saisto%C5%A1ie_noteikumi/Saisto%C5%A1ie_14.docx) *(Publicēti 02.11.2018. Limbažu novada pašvaldības informatīvajā izdevumā "Limbažu Novada Ziņas'')* |
| 22. | [Saistošie noteikumi Nr.13 "Grozījums Limbažu novada pašvaldības 2017.gada 26.oktobra saistošajos noteikumos Nr.31 „Par sociālās palīdzības sniegšanu Limbažu novadā”"](https://www.limbazi.lv/images/stories/dokumenti/2018/Saisto%C5%A1ie_noteikumi/47_saist_par_soc_palidzibas_sneiegsanu31_grozit.docx) *(Publicēti 03.05.2018. Limbažu novada pašvaldības informatīvajā izdevumā "Limbažu Novada Ziņas'')* |
| 23. | [Saistošie noteikumi Nr.12 "Grozījums Limbažu novada pašvaldības 2012.gada 20.decembra saistošajos noteikumos Nr.40 „Par Limbažu novada pašvaldības palīdzību audžuģimenei”"](https://www.limbazi.lv/images/stories/dokumenti/2018/Da%C5%BE%C4%81di/Saisto%C5%A1ie_noteikumi.docx) *(Publicēti 01.06.2018. Limbažu novada pašvaldības informatīvajā izdevumā "Limbažu Novada Ziņas'')* |
| 24. | [Saistošie noteikumi Nr.11 "Grozījumi Limbažu novada pašvaldības 2018.gada 30.janvāra saistošajos noteikumos Nr.4 ''Par Limbažu novada pašvaldības 2018.gada speciālo budžetu laikā no 2018.gada 1.janvāra līdz 2018.gada 31.decembrim''"](https://www.limbazi.lv/images/stories/dokumenti/2018/Saisto%C5%A1ie_noteikumi/18_saisto%C5%A1ie_grozit_spec_budzetu.doc) |
| 25. | [Saistošie noteikumi Nr.10 "Grozījumi Limbažu novada pašvaldības 2018.gada 30.janvāra saistošajos noteikumos Nr.3 „Par Limbažu novada pašvaldības 2018.gada pamatbudžetu laikā no 2018.gada 1.janvāra līdz 2018.gada 31.decembrim”"](https://www.limbazi.lv/images/stories/dokumenti/2018/Saisto%C5%A1ie_noteikumi/17_saistosie_2018.gada_pamatbudzeta_grozijumi_1.doc) |
| 26. | [Saistošie noteikumi Nr.9 "Grozījumi Limbažu novada pašvaldības 2012.gada 16.februāra saistošajos noteikumos Nr.5 „Limbažu novada pašvaldības nolikums”"](https://www.limbazi.lv/images/stories/dokumenti/2018/Saisto%C5%A1ie_noteikumi/41_saistosie_not_nr9_groz_pasvaldibas_nolikums_LABOTI_marts.docx) *(Publicēti 22.03.2018. Limbažu novada pašvaldības informatīvajā izdevumā "Limbažu Novada Ziņas'')* |
| 27. | [Saistošie noteikumi Nr.8 "Grozījumi Limbažu novada pašvaldības 2012.gada 16.februāra saistošajos noteikumos Nr.5 „Limbažu novada pašvaldības nolikums”"](https://www.limbazi.lv/images/stories/dokumenti/2018/Saisto%C5%A1ie_noteikumi/34_paskaidrojuma_raksts_nr8_grozijumi_pasvaldibas_nolikums.docx) *(Publicēti 22.03.2018. Limbažu novada pašvaldības informatīvajā izdevumā "Limbažu Novada Ziņas'')* |
| 28. | [Limbažu novada domes 22.02.2018. saistošie noteikumi Nr.7 "Par Limbažu novada pašvaldības līdzfinansējuma apjomu un tā piešķiršanas kārtību daudzdzīvokļu dzīvojamo māju un tām piesaistīto zemesgabalu infrastruktūras uzlabošanai"](https://www.limbazi.lv/images/stories/dokumenti/2018/Saisto%C5%A1ie_noteikumi/Saisto%C5%A1ie_pagalmi.docx) *(Publicēti 03.05.2018. Limbažu novada pašvaldības informatīvajā izdevumā "Limbažu Novada Ziņas'')* |
| 29. | [Saistošie noteikumi Nr.6 "Grozījumi Limbažu novada pašvaldības 2017.gada 26.oktobra saistošajos noteikumos Nr.31 ''Par sociālās palīdzības sniegšanu Limbažu novadā''"](https://www.limbazi.lv/images/stories/dokumenti/2018/Saisto%C5%A1ie_noteikumi/Saisto%C5%A1ie_noteikumi_6.docx) *(Publicēti 02.03.2018. Limbažu novada pašvaldības informatīvajā izdevumā "Limbažu Novada Ziņas'')* |
| 30. | [Saistošie noteikumi Nr.4 "Par Limbažu novada pašvaldības 2018.gada speciālo budžetu laikā no 2018.gada 1.janvāra līdz 2018.gada 31.decembrim"](https://www.limbazi.lv/images/stories/dokumenti/2018/Saisto%C5%A1ie_noteikumi/3_saistosie_Specbudzets_2018.doc) |
| 31. | [Saistošie noteikumi Nr.3 "Par Limbažu novada pašvaldības 2018.gada pamatbudžetu laikā no 2018.gada 1.janvāra līdz 2018.gada 31.decembrim"](https://www.limbazi.lv/images/stories/dokumenti/2018/Saisto%C5%A1ie_noteikumi/2_saistosie_2018.gada_pamatbudzets_1.docx) |
| 32. | [Saistošie noteikumi Nr.1 "Grozījumi Limbažu novada pašvaldības 2016.gada 29.decembra saistošajos noteikumos Nr.40 ''Par Limbažu novada pašvaldības 2017.gada pamatbudžetu laikā no 2017.gada 1.janvāra līdz 2017.gada 31.decembrim''"](https://www.limbazi.lv/images/stories/dokumenti/2018/Saisto%C5%A1ie_noteikumi/4_saistosie_pamatbudzeta_grozijumi_2017_noslegums.doc) |

**Saskaņā ar likumu “Par pašvaldībām” Limbažu novada pašvaldības galvenie uzdevumi ir:**

- izstrādāt pašvaldības teritorijas attīstības programmu un teritorijas plānojumu, nodrošināt teritorijas attīstības programmas realizāciju un teritorijas plānojuma administratīvo pārraudzību;

- organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds;

- gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole);

- gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.);

- rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.);

- nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu;

- nodrošināt iedzīvotājiem sociālo palīdzību (sociālo aprūpi) (sociālā palīdzība maznodrošinātām ģimenēm un sociāli mazaizsargātām personām, veco ļaužu nodrošināšana ar vietām pansionātos, bāreņu un bez vecāku gādības palikušo bērnu nodrošināšana ar vietām mācību un audzināšanas iestādēs, bezpajumtnieku nodrošināšana ar naktsmītni u.c.);

- gādāt par aizgādnību, aizbildnību, adopciju un bērnu personisko un mantisko tiesību un interešu aizsardzību;

- sniegt palīdzību iedzīvotājiem dzīvokļa jautājumu risināšanā;

- u.c. uzdevumi.

**Pašvaldības administrācija sastāv no:** Administratīvās nodaļas, Finanšu nodaļas, Juridiskās nodaļas, Attīstības nodaļas, Nekustamā īpašuma un teritoriālā plānojuma nodaļas, Limbažu pilsētas un pašvaldības īpašumu apsaimniekošanas nodaļas, Informācijas tehnoloģiju nodaļas, Limbažu novada tūrisma informācijas centra, Limbažu novada pašvaldības policijas, Būvvaldes un Izglītības un kultūras nodaļas.

**Pašvaldības funkciju izpildei Dome ir izveidojusi šādas iestādes:**

* Limbažu novada ģimnāzija,
* Limbažu 3. vidusskola,
* Limbažu sākumskola,
* Baumaņu Kārļa Viļķenes pamatskola,
* Pāles pamatskola,
* Umurgas pamatskola,
* Lādezera pamatskola,
* Vidrižu pamatskola,
* Katvaru internātpamatskola,
* Limbažu pilsētas 1.pirmsskolas izglītības iestāde “Buratīno”,
* Limbažu pilsētas 2.pirmsskolas izglītības iestāde “Kāpēcītis”,
* Limbažu pilsētas 3.pirmsskolas izglītības iestāde “Spārīte”,
* “Zīļuks” pirmsskolas izglītības iestāde,
* Ozolaines pirmsskolas izglītības iestāde,
* Skultes pirmsskolas izglītības iestāde “Aģupīte”,
* Limbažu bērnu un jauniešu centrs,
* Limbažu pilsētas konsultatīvais bērnu centrs,
* Limbažu Mūzikas skola
* Limbažu Mākslas skola,
* Limbažu Galvenā bibliotēka,
* Limbažu Bērnu bibliotēka,
* Viļķenes bibliotēka,
* Vitrupes bibliotēka,
* Skultes bibliotēka,
* Straumes bibliotēka,
* Stienes bibliotēka,
* Pāles bibliotēka,
* Ārciema bibliotēka,
* Katvaru bibliotēka,
* Pociema bibliotēka,
* Lādezera bibliotēka,
* Lādes bibliotēka,
* Vidrižu bibliotēka,
* Bīriņu bibliotēka,
* Umurgas bibliotēka,
* Limbažu kultūras nams,
* Viļķenes kultūras nams,
* Pāles kultūras nams,
* Pociema kultūras nams,
* Umurgas kultūras nams,
* Sporta un kultūras centrs “Vidriži”,
* Skultes kultūras integrācijas centrs,
* Limbažu pagasta sabiedriskais centrs “Lādes Vītoli”,
* Limbažu muzejs,
* Pāles novadpētniecības muzejs,
* Bārdu dzimtas memoriālais muzejs “Rumbiņi”,
* Emiļa Melngaiļa Vidrižu Novadpētniecības muzejs,
* Ķirbižu vides izglītības centrs,
* Limbažu novada Sociālais dienests,
* Sociālais aprūpes centrs – pansionāts “Pērle”,
* Veco ļaužu mītne “Cerība”,
* Bērnu sociālās aprūpes un sociālās rehabilitācijas centrs “Umurga” Ģimenes atbalsta centrs,
* Limbažu un Salacgrīvas novadu sporta skola,
* Viļķenes doktorāts.

Lai paaugstinātu kvalitatīvas profesionālās ievirzes izglītības mūzikā un mākslā pieejamību Limbažu novadā, paplašinātu iespējas pilnvērtīgai izglītojamo spēju un interešu attīstībai, lietderīgi izmantojot pieejamos personāla, valsts un pašvaldības piešķirtos finanšu resursus, 2017. gada 23. novembrī Limbažu novada dome apstiprināja Limbažu Mūzikas skolas un Limbažu Mākslas skolas reorganizācijas plānu, tā rezultātā ar 2018. gada 1. jūliju tika izveidota vienota iestāde - Limbažu Mūzikas un mākslas skola.

2018. gadā Limbažu novada dome apstiprināja Sociālās aprūpes centra – pansionāta “Pērle” un Veco ļaužu mītnes “Cerība” reorganizācijas plānu, pievienojot Veco ļaužu mītni “Cerība” Sociālās aprūpes centram – pansionātam “Pērle”, tādējādi ar 2019. gadu izveidojot vienu Limbažu novada pašvaldības sociālās aprūpes iestādi “Sociālās aprūpes centrs – pansionāts “Pērle””.

Izstrādājot 21. gadsimtam piemērotas sociālās aprūpes un atbalsta struktūras, Latvijā tiek īstenots deinstitucionalizācijas projekts, kas paredz, ka lielie institucionālās aprūpes centri tiks aizstāti ar sabiedrībā balstītiem sociālajiem pakalpojumiem un ģimeniskai videi pietuvinātiem pakalpojumiem. Deinstitucionalizācijas ietvaros Rīgas plānošanas reģionā tiek īstenots projekts “Deinstitucionalizācija un sociāli pakalpojumi personām ar invaliditāti un bērniem”, kura ietvaros 2018. gadā tika izstrādāts arī Bērnu sociālās aprūpes un sociālās rehabilitācijas centra “Umurga” reorganizācijas plāns.

2018. gadā Limbažu novada dome apstiprināja Limbažu novada pašvaldības bibliotēku reorganizācijas plānu, lai optimizētu pašvaldības iestāžu darbu, nodrošinot bibliotekāro pakalpojumu pieejamību iedzīvotājiem pašvaldības administratīvajā teritorijā un nodrošinātu efektīvu resursu izmantošanu, uzlabojot un pilnveidojot iedzīvotajiem sniegto pakalpojumu kvalitāti. Reorganizācijas rezultātā ar 2018. gada 20. decembri tika izveidota viena iestāde - Limbažu Galvenā bibliotēka ar 14 struktūrvienībām, saglabājot esošo bibliotēku nosaukumus.

2018. gadā tika izveidota jauna pašvaldības iestāde “Viļķenes doktorāts” - ambulatorās palīdzības un medicīnas pakalpojumu sniegšanai iedzīvotājiem, kuru vada sertificēts ārsta palīgs. Doktorātam ir noteiktas šādas funkcijas:

- nodrošināt iedzīvotāju primāro un sekundāro veselības aprūpi;

- sniegt konsultācijas un ieteikumus iedzīvotājiem veselības aprūpes jomā;

- dokumentēt un analizēt Doktorāta praktisko un saimniecisko darbību.

**Pašvaldība pārrauga šādas aģentūras:**

* Pašvaldības aģentūra “ALDA”.

**Pašvaldība ir kapitāldaļu turētāja šādās pašvaldības kapitālsabiedrībās:**

- SIA “Namsaimnieks”,

- SIA “Limbažu siltums”,

- Limbažu pilsētas sabiedrība ar ierobežotu atbildību “Limbažu komunālserviss”.

**Pašvaldība ir kapitāldaļu turētāja šādās publiski privātajās kapitālsabiedrībās:**

- SIA “Limbažu slimnīca”,

- AS “CATA”,

- SIA “Olimpiskais centrs “Limbaži””,

- SIA “ZAAO”.

**Pašvaldība ir šādu biedrību un nodibinājumu biedrs un /vai dibinātājs:**

- biedrība “Latvijas Pašvaldību savienība”,

- biedrība “Vidzemes lauku partnerība “Brasla””,

- biedrība “Limbažu lauvas”,

- Latvijas Pašvaldību izpilddirektoru asociācija,

- Latvijas bāriņtiesu darbinieku asociācija,

- biedrība “Jūrkante”,

- nodibinājums “Lādes inovācijas un attīstības fonds”,

- nodibinājums “FONDS “SUDRABA LIMBAŽI””,

- biedrība “Reģionālo attīstības centru apvienība”.

**Pašvaldībā ir izveidotas īpaša statusa institūcijas**, kurām saskaņā ar likumu vai attiecīgās institūcijas nolikumu ir noteikta īpaša kompetence, atšķirīga padotība:

- Dzimtsarakstu nodaļa,

- Limbažu pilsētas bāriņtiesa,

- Limbažu pagasta, Viļķenes pagasta un Pāles pagasta bāriņtiesa,

- Katvaru pagasta un Umurgas pagasta bāriņtiesa,

- Skultes pagasta un Vidrižu pagasta bāriņtiesa.

2017. gada 28. septembrī Limbažu novada dome pieņēma lēmumu reorganizēt Limbažu novada bāriņtiesas, ar 2018. gada 1. februāri izveidojot jaunu iestādi - Limbažu novada bāriņtiesu.

**Pašvaldības sniegto pakalpojumu pieejamību pašvaldības teritorijā nodrošina šādas vietējās pārvaldes**, kas ir Limbažu novada pašvaldības struktūrvienības:

- Katvaru pagasta pārvalde,

- Limbažu pagasta pārvalde,

- Pāles pagasta pārvalde,

- Skultes pagasta pārvalde,

- Umurgas pagasta pārvalde,

- Vidrižu pagasta pārvalde,

- Viļķenes pagasta pārvalde.

Lai nodrošinātu efektīvu resursu izmantošanu Limbažu novada pašvaldības administrācijā, 2018. gadā tika pieņemts lēmums vienam pagasta pārvaldes vadītājam uzdot divu pagastu pārvaldību, attiecīgi Vidrižu pagasta un Limbažu pagasta, kā arī Katvaru pagasta un Umurgas pagastu.

Atsevišķu pašvaldības funkciju pildīšanai dome izveidojusi komisijas, kurās tiek iekļauti domes deputāti, pašvaldības darbinieki un iedzīvotāji. Šo komisiju izveidošanas nepieciešamību nosaka normatīvie akti vai domes lēmumi. **Pašvaldības funkciju pildīšanai dome no deputātiem, administrācijas darbiniekiem un pašvaldības iedzīvotājiem ir izveidojusi šādas pastāvīgās komisijas:**

- Vēlēšanu komisija

- Administratīvā komisija

- Limbažu pilsētas Zemes komisija

- Dzīvojamo māju privatizācijas komisija

- Pašvaldības īpašuma privatizācijas un atsavināšanas komisija

- Iepirkumu komisija

- Deklarētās dzīvesvietas anulēšanas un dzīvokļu jautājumu risināšanas komisija

- Izglītības iestāžu, kas īsteno pirmsskolas izglītības programmas vietu sadales komisija

- Būvvalde

- Būvju pieņemšanas ekspluatācijā komisija

- Interešu izglītības un pieaugušo neformālās izglītības licencēšanas komisija

- Sociālo jautājumu komisija

- Pasažieru komercpārvadājumu licencēšanas komisija

- Interešu izglītības programmu izvērtēšanas un valsts mērķdotācijas sadales komisija

- Limbažu un Salacgrīvas novadu sporta skolas Uzraudzības padome

- Limbažu novada pedagoģiski medicīniskā komisija

- Limbažu novada civilās aizsardzības komisija

- Jaunatnes lietu konsultatīvā komisija

- Vērtēšanas komisijas Limbažu novada „Augstu sasniegumu sporta programmas” finansējuma sadalei

- Limbažu novada dzīvokļu apsekošanas komisija.

- Rūpnieciskās zvejas tiesību nomas izsoles komisija

- Limbažu novada amatiermākslas kolektīvu projektu vērtēšanas komisija

- Apbalvojumu komisija

- Sabiedrības vajadzībām atsavināmo nekustamo īpašumu atlīdzības noteikšanas komisija

- Ētikas komisija

- Limbažu novada medību koordinācijas komisija

- Darījumu ar lauksaimniecības zemi izvērtēšanas komisija

- Amatpersonu un darbinieku amata kandidātu vērtēšanas komisija

- Limbažu novada uzņēmēju konsultatīvā padome

- Limbažu novada Jauniešu dome

- Limbažu novada Limbažu pilsētas iedzīvotāju padome

- Limbažu novada Katvaru pagasta iedzīvotāju padome

- Limbažu novada Viļķenes pagasta iedzīvotāju padome

- Limbažu novada Vidrižu pagasta iedzīvotāju padome

- Limbažu novada Pāles pagasta iedzīvotāju padome

- Limbažu novada Limbažu pagasta iedzīvotāju padome

- Limbažu novada Skultes pagasta iedzīvotāju padome

- Limbažu novada Umurgas pagasta iedzīvotāju padome.

Pamatojoties uz Civilās aizsardzības un katastrofas pārvaldīšanas likumu un Ministru kabineta 2017.gada 26.septembra noteikumiem Nr.582 “Noteikumi par pašvaldību sadarbības teritorijas civilās aizsardzības komisijām” 2018. gadā tika apstiprināta Limbažu sadarbības teritorijas civilās aizsardzības komisija, kas ir koordinējoša un konsultatīva institūcija, kuras darbības mērķis ir koordinēt civilās aizsardzības pasākumus katastrofu un to draudu gadījumā, kā arī veicināt civilās aizsardzības jautājumu risināšanu Alojas, Limbažu un Salacgrīvas novadu administratīvajā teritorijā.

**2. INFORMĀCIJA PAR PAŠVALDĪBĀ NODARBINĀTAJIEM**

2018.gadā Limbažu novada pašvaldības administrācijā strādā 272 darbinieki.

Nodaļās strādā 131 darbinieki, pašvaldības struktūrvienībās - 7 (septiņās) pagastu pārvaldēs nodarbināti 88 darbinieki, kā arī 53 iestāžu vadītāji/direktori.

Sadalījumā pa dzimumiem – 178 jeb 65,44% sievietes, vīrieši 94 jeb 34,56%.

Sadalījumā pa vecumiem – līdz 25 gadiem 2 jeb 0,74% darbinieki, no 26-45 gadiem 81 jeb 29,78% darbinieki, no 46 – 62 gadiem 142 jeb 52,21% darbinieki, no 62 gadiem 47 jeb 17,28% darbinieki.

146 jeb 53,68% darbiniekiem ir augstākā izglītība, no tiem 26 jeb 9,56% darbiniekiem augstākā izglītība (bakalaurs), 35 jeb 12,87% darbiniekiem (maģistratūra) un 1 jeb 0,37% darbiniekiem (doktora grāds), 64 jeb 23,53% darbiniekiem ir vidējā izglītība, 48 jeb 17,65% darbiniekiem vidējā speciālā izglītība, 14 jeb 5,15% darbiniekiem ir pamata izglītība.

2018.gadā 197 darbinieki nosūtīti pašvaldības darbinieku profesionālo zināšanu un izglītības līmeņa paaugstināšanai uz semināriem un kursiem.

Limbažu novada pašvaldībā 2018.gadā ir izveidotas 2 jaunas amata vietas.

**3. PASĀKUMI TERITORIJAS ATTĪSTĪBAS PLĀNA ĪSTENOŠANĀ**

Viens no būtiskākajiem faktoriem, lai attīstītos uzņēmējdarbība un iedzīvotāji Limbažu novadu izvēlētos kā savu dzīvesvietu, ir sakārtota ielu un ceļu infrastruktūra, kvalitatīvas izglītības iespējas, droša un sakārtota apkārtējā vide, kā arī brīvā laika pavadīšanas iespējas. Tādēļ arī 2018. gadā pašvaldība turpināja darbu pie novada infrastruktūras attīstības un pilnveidošanas. Limbažu novada attīstība un investīcijas tiek plānotas atbilstoši galvenajiem pašvaldības plānošanas dokumentiem, kas ir: **Limbažu novada Ilgtspējīgas attīstības stratēģija 2013.-2030.gadam,** Limbažu novada teritorijas plānojums 2012.-2024.gadam un **Limbažu novada attīstības programma 2017. – 2023.gadam un** šīs programmas ietvaros apstiprinātais investīciju plāns.

2018.gadā nozīmīgs darbs saistās ar **2014.-2020.gada Eiropas Savienības fondu** finansējuma piesaisti – noris projektu iesniegumu sagatavošana, projektēšanas darbi, kā arī vairāki projekti jau tiek īstenoti – noris būvniecība. Pašvaldībai ir pieejams finansējums uzņēmējdarbības attīstībai, tajā skaitā veicot degradēto teritoriju revitalizēšanu, izglītības iestāžu mācību vides uzlabošanai, pašvaldības ēku energoefektivitātes uzlabošanai, kultūras un dabas mantojuma saglabāšanai, lauku ceļu sakārtošanai, veselīga dzīvesveida veicināšanai u.c. Tiek piesaistīts arī dažādu valsts programmu un citu finanšu instrumentu līdzfinansējums.

Ārējā finansējuma piesaisti nodrošina pašvaldības Attīstības nodaļas, Izglītības un kultūras nodaļas un citi pašvaldības administrācijas speciālisti, pagastu pārvalžu, iestāžu speciālisti saskaņā ar attīstības programmas rīcības un investīciju plānā paredzēto un atbilstoši ieviešanas brīdī esošajai situācijai un resursu pieejamībai.

**2018.gadā īstenošanā esošie projekti**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Finanšu instru-**  **ments** | **Nosaukums** | | **Īste-no-šanas laiks** | | **Kopējās izmaksas, EUR** | | **Finanšu instrumenta finansē-jums, EUR** | | **Valsts finansē-jums, EUR** | | **Pašvaldī-bas finansē-jums, EUR** | | **Privātais finansē-jums, EUR** | | |
| Eiropas Reģionālās attīstības fonds | Limbažu novada ģimnāzijas mācību vides uzlabošana | | 2017. - 2023. | | 3 039 172,03 | | 1 501 742,00 | | 113 358,96 | | 340 076,87 | | 0,00 | | |
| Eiropas Reģionālās attīstības fonds | Viļķenes pirmsskolas izglītības iestādes ēkas energoefektivitātes paaugstināšana | | 2017. - 2018. | | 901 035,51 | | 143 400,00 | | 76 310,79 | | 681 324,72 | | 0,00 | | |
| Eiropas Reģionālās attīstības fonds | Uzņēmējdarbības attīstība Skultes pagasta Mandegu ciemā, palielinot pieejamo elektroenerģijas jaudu | | 2017. - 2018. | | 97 816,87 | | 54 701,38 | | 0,00 | | 0,00 | | 43 115,49 | | |
| Eiropas Reģionālās attīstības fonds | Degradētās teritorijas revitalizācija Limbažu pagastā, uzlabojot pieejamību | | 2017. - 2018. | | 232 781,81 | | 197 340,55 | | 8 706,20 | | 26 735,06 | | 0,00 | | |
| Eiropas Reģionālās attīstības fonds | Degradētās teritorijas revitalizācija Limbažu pilsētas ZA daļā, izbūvējot ražošanas telpas | | 2018. – 2019. | | 1 237 693,40 | | 937 003,36 | | 64 623,71 | | 236 066,33 | | 0,00 | | |
| Eiropas Reģionālās attīstības fonds | Limbažu pilsētas A daļas degradēto teritoriju revitalizēšana, uzlabojot pieejamību (Mehanizācijas ielas pārbūve) | | 2018. – 2020. | | 1 839 589,98 | | 1 504 648,28 | | 66 381,54 | | 268 560,16 | | 0,00 | | |
| Eiropas Reģionālās attīstības fonds | Limbažu pilsētas A teritorijas labiekārtošana uzņēmējdarbības attīstībai (Noliktavu un Tīrumu ielu pārbūve) | | 2018. – 2020. | | 1 201 363,98 | | 415 238,58 | | 182 746,33 | | 603 379,07 | | 0,00 | | |
| Eiropas Reģionālās attīstības fonds | Pašvaldības administratīvās ēkas energoefektivitātes paaugstināšana | | 2018. – 2020. | | 687 576,94 | | 309 187.00 | | 47 751.08 | | 330 638,86 | | 0,00 | | |
| Eiropas Reģionālās attīstības fonds | Vidzemes piekrastes kultūras un dabas mantojuma iekļaušana tūrisma pakalpojumu izveidē un attīstībā – “Saviļņojošā Vidzeme” (Skultes pludmales zonas no Lauču dižakmens līdz Vārzu pludmalei labiekārtošana) | | 2017. – 2020. | | 235 294,00 | | 190 494,40 | | 8 950,12 | | 35 849,48 | | 0,00 | | |
| Eiropas Sociālais fonds | Pasākumi vietējās sabiedrības veselības veicināšanai un slimību profilaksei Limbažu novadā | | 2017. - 2020. | | 209 910,00 | | 177 727,35 | | 31 363,65 | | 0,00 | | 0,00 | | |
| Eiropas Sociālais fonds | PROTI un DARI! | | 2016. - 2019. | | 62 568,00 | | 53 182,80 | | 9 385,20 | | 0,00 | | 0,00 | | |
| Eiropas Sociālais fonds | Atbalsts izglītojamo individuālo kompetenču attīstībai | | 2017. – 2019. | | 108 189,18 | | 91 960,80 | | 16 228,38 | | 0,00 | | 0,00 | | |
| Eiropas Sociālais fonds | Atbalsts priekšlaicīgas mācību pārtraukšanas samazināšanai | | 2017. – 2022. | | 100 % | | 85 % | | 25 % | | 0,00 | | 0,00 | | |
| Eiropas Sociālais fonds | Karjeras atbalsts vispārējās un profesionālās izglītības iestādēs | | 2016. – 2020. | | 100 % | | 85 % | | 25 % | | 0,00 | | 0,00 | | |
| Eiropas Sociālais fonds | Nodarbināto personu profesionālās kompetences pilnveide | | 2017. – 2022. | | 100 % | | 85 % | | 25 % | | 0,00 | | 0,00 | | |
| Eiropas Lauksaimniecības fonds lauku attīstībai | Limbažu novada pašvaldības grants ceļu pārbūve Skultes un Umurgas pagastos | | 2018. – 2019. | | 1 045 128,78 | | 925 752,92 | | 0,00 | | 119 375,86 | | 0,00 | | |
| Eiropas Lauksaimniecības fonds lauku attīstībai | Limbažu novada grants ceļu pārbūve Limbažu un Pāles pagastos | | 2017. – 2018. | | 1 067 476,12 | | 953 914,79 | | 0,00 | | 113 561,33 | | 0,00 | | |
| Eiropas Lauksaimniecības fonds lauku attīstībai | Limbažu novada kapsētu digitalizācija | | 2017. - 2018. | | 9 220,40 | | 8 298,18 | | 0,00 | | 922,02 | | 0,00 | | |
| Eiropas Lauksaimniecības fonds lauku attīstībai | Sociālā atbalsta centra izveide Vidrižu pagastā | | 2017. - 2018. | | 34 479,28 | | 15 290,64 | | 0,00 | | 19 188,64 | | 0,00 | | |
| Eiropas Lauksaimniecības fonds lauku attīstībai | Viļķenes stadiona labiekārtošana | | 2017. – 2018. | | 29 810,02 | | 18000,00 | | 0,00 | | 11 810,02 | | 0,00 | | |
| Eiropas Lauksaimniecības fonds lauku attīstībai | Infrastruktūras izveide iedzīvotāju aktivitātēm Umurgā | | 2017. – 2019. | | 29 602,65 | | 18 000,00 | | 0,00 | | 11 602,65 | | 0,00 | | |
| Eiropas Lauksaimniecības fonds lauku attīstībai | Tūrisma takas izveide no Limbažiem līdz Limbažu pagasta Lādezeram | | 2017. – 2018. | | 291 36,60 | | 18000,00 | | 0,00 | | 11136,60 | | 0,00 | | |
| Eiropas Jūrlietu un zivsaimniecības fonds | Multifunkcionālais Skultes centrs | | 2018. – 2020. | | 196 502,98 | | 176 852,68 | | 0,00 | | 19 650,30 | | 0,00 | | |
| Igaunijas – Latvijas pārrobežu sadarbības programma | Zaļie dzelzceļi | | 2017. – 2019. | | 44 000,00 | | 37 400,00 | | 0,00 | | 6 600,00 | | 0,00 | | |
| Interreg Eiropa programma | Kultūra un mantojums atbildīgām, inovatīvām un ilgtspējīgām tūrisma darbībām | | 2016. – 2020. | | 12 854,00 | | 10 925,90 | | 0,00 | | 1928,10 | | 0,00 | | |
| Interreg Estonia-Latvia | Pārgājienu maršruts gar Igaunijas- Latvijas jūras piekrasti, Jūrtaka | | 2017.-2020. | | 25 000,00 | | 21 250,00 | |  | | 3 750,00 | | |  | |
| Interreg Centrālbaltijas programma | | Hanzas vērtības ilgtspējīgai sadarbībai | | 2015. – 2018. | | 200 651,60 | | 170 553,86 | | 10 032,58 | | 20 065,16 | | | 0,00 |
| Latvijas vides aizsardzības fonds | | Limbažu Lielezera ekspluatācijas (apsaimniekošanas) noteikumu izstrāde | | 2018. – 2019. | | 6 135,00 | | 0,00 | | 6 135,00 | | 0,00 | | | 0,00 |
| Zivju fonds | | Dabisko dzīvotņu kvalitātes uzlabošana Svētupē Limbažu novada teritorijā | | 2018. | | 15 710,00 | | 0,00 | | 14 950,00 | | 760,00 | | | 0,00 |
| Zivju fonds | | Zivju resursu pavairošana Katvaru ezerā | | 2018. | | 2 083,62 | | 0,00 | | 1 877,00 | | 206,62 | | | 0,00 |
| Zivju fonds | | Zivju resursu pavairošana Lādes ezerā | | 2018. | | 4 912,59 | | 0,00 | | 4 912,59 | | 0,00 | | | 0,00 |
| Zivju fonds | | Zivju resursu aizsardzība Limbažu novada ezeros | | 2018. | | 1 982,70 | | 0,00 | | 1 600,00 | | 382,70 | | | 0,00 |
| Vidzemes kultūras programma | | Grāmatas “Par tēvzemi mīļo” izdošana | | 2018. | | 3000,00 | | 0,00 | | 3000,00 | | 0,00 | | | 0,00 |
| Valsts kultūrkapitāla fonds | | Starptautiskais diksilendu mūzikas festivāls | | 2018. | | 2000,00 | | 0,00 | | 2000,00 | | 0,00 | | | 0,00 |
| Valsts kultūrkapitāla fonds | | Grāmata, autors un mēs | | 2018. | | 650,00 | | 0,00 | | 650,00 | | 0,00 | | | 0,00 |
| Valsts kultūrkapitāla fonds | | 48 un 60 basu akordeonu iegāde Limbažu mūzikas skolai | | 2018. | | 2500,00 | | 0,00 | | 2500,00 | | 0,00 | | | 0,00 |
| Valsts kultūrkapitāla fonds | | Grāmatas “Daba krāso, “Dzilna” auž”” sagatavošana un izdošana | | 2018. | | 4000,00 | | 0,00 | | 4000,00 | | 0,00 | | | 0,00 |
| Kultūras ministrija | | Latvijas skolas soma | | 2018. | | 6159,00 | | 0,00 | | 6159,00 | | 0,00 | | | 0,00 |
| Latvijas vides aizsardzības fonds | | Piekrastes apsaimniekošanas praktisko aktivitāšu realizēšana | | 2018. | | 3691,50 | | 0,00 | | 3691,50 | | 0,00 | | | 0,00 |

Papildus tam 2018. gadā tika pabeigta Limbažu un Salacgrīvas novadu sporta skolas peldbaseina būvniecība. Peldbaseins ar 2018. gada 1. septembri nodrošina peldētprasmes nodarbības Limbažu novada izglītības iestāžu audzēkņiem, veicina iedzīvotāju pievēršanos aktīvam un veselīgam dzīvesveidam, kā arī nodrošina treniņu iespējas novada sportistiem. Jaunuzbūvētajā peldbaseina ēkā ir divi baseini – lielais baseins 25 x 11 metri un bērnu baseins 10 x 5 metri, aerobikas zāle, trenažieru zāle, sauna un pirts. Labiekārtota tiks arī peldbaseina pieguļošā teritorija, izveidojot zālāju, gājēju celiņus, soliņus un auto stāvvietu. Kopējās izmaksas - 3 793 659,70 EUR (t.sk. PVN). No tām: tehniskā projekta aktualizācijas un būvdarbu autoruzraudzības izmaksas - 89 174,58 EUR (SIA "MARK"), interjera projekta izstrādāšana - 3025 EUR (SIA "MARK"), peldbaseina būvniecība - 3 665 160,12 EUR (PS "MONUM & LitCon"), bet būvniecības būvuzraudzība - 36 000 EUR (SIA "Firma L4"). Peldbaseina būvniecības izmaksas sedz pašvaldība, ņemot aizņēmumu Valsts kasē. Aizņēmuma summa - 2 640 444 EUR (aizņēmums ņemts būvniecībai un būvuzraudzībai).

2018. gadā noslēdzās ēkas Burtnieku ielā 2, Limbažos pārbūve, tajā paredzot veidot sociālās uzņēmējdarbības un uzņēmējdarbības atbalsta centru. Ēkas pagrabstāvā izbūvētas telpas amatnieku darbnīcām, 1. stāvā sociālās uzņēmējdarbības atbalsta centram – piemēram, šūšanas darbnīcai, sociālo pakalpojumu nodrošināšanai u.tml., savukārt, 2. stāvā uzņēmējdarbības atbalsta centram. Tā kā ēka atrodas valsts nozīmes pilsētbūvniecības pieminekļa “Limbažu pilsētas vēsturiskais centrs” teritorijā un ir daļa no valsts nozīmes arheoloģiskā pieminekļa “Limbažu senpilsēta”, pārbūve tika veikta ar Valsts kultūras pieminekļu aizsardzības inspekcijas (VKPAI) atļauju. Vienlaikus ar šīs ēkas pārbūvi tika veikta līdzās esošās ēkas Burtnieku ielā 4 pamatu nostiprināšana, hidroizolācijas un drenāžas ierīkošana, kā arī labiekārtots šo ēku iekšpagalms. Kopējās visu iepriekš minēto darbu izmaksas ir 718 956,19 EUR.

 Viļķenes pagastā pabeigta veselības aprūpes ēkas pārbūve. Izstrādājot ēkas pārbūves projektu, pašvaldība veica telpu pārplānošanu, ēkas pirmajā stāvā izvietojot ģimenes ārsta kabinetu, personāla telpas, procedūru kabinetu, uzgaidāmo telpu, fizioterapijas kabinetu u.c. Kā līdz šim, pirmajā stāvā saglabāta aptieka un frizētava, savukārt, otrajā stāvā saglabāsies dzīvojamās platības. Ēkai izbūvēts divslīpju jumts, nosiltināta fasāde, veikta durvju un logu nomaiņa, atjaunotas ieejas, izbūvējot jaunas kāpnes, bet pie gala ieejas izveidots panduss, lai ēka ir pieejama cilvēkiem ar kustību traucējumiem. Ēkas pārbūves izmaksas 243 905,76 EUR, pārbūves izmaksu segšanai pašvaldība Valsts kasē ņem ilgtermiņa kredītu.

Projekta ietvaros Viļķenē labiekārtots sporta laukums.

2018. gadā apjomīgs finansējums ieguldīts Limbažu novada ielu, ceļu un gājēju celiņu rekonstrukcijā un remontos, turpinājās pagastu grants ceļu sāngrāvju rakšanas un nomales apaugumu noņemšanas darbi. Limbažos atjaunots segums Klosteru, Burtnieku ielas, Mūru ielas, Parka ielas posmos, atjaunots Jaunatnes ielas un Krasta ielas segums u.c. Lauku atbalsta dienesta projektu ietvaros pašvaldība pārbūvējusi ceļus Limbažu, Pāles un Skultes pagastos, pašreiz notiek ceļa pārbūve Umurgas pagastā, bet 2019. gadā šī projekta ietvaros plānots uzākt ceļa pārbūvi Katvaru pagastā. Limbažos tika pārbūvēts tilts uz Jūras ielas pār Donaviņas upi, tajā skaitā arī līdzās esošais gājēju tilts. Kopējais tilta garums ir 8 metri, bet platums 10 metri (brauktuves platums ir ~ 7 metri). Tilta pārbūve tika veikta, jo šī tilta konstrukcijas bija nolietojušās, tilta drošības barjeras neatbilda normatīvo aktu un satiksmes drošības prasībām, bet segums bija nelīdzens un saplaisājis.

****Arī 2018. gadā turpinājās Limbažu novada izglītības iestāžu infrastruktūras sakārtošana, tika pārbūvētas Pāles pirmsskolas izglītības iestādes telpas, lielāki un mazāki remontdarbi tika veikti arī citās novada izglītības iestādēs.

**Pašvaldības atbalsta programmas iedzīvotāju iniciatīvu īstenošanai**

Lai veicinātu iedzīvotāju iesaistīšanos novada attīstībā, turpinājām atbalstīt iedzīvotāju iniciatīvas ar finansiālo atbalstu dažādu atbalsta programmu ietvaros:

**Dzīvojamo māju kanalizācijas pievadu izbūve** - Limbažu novada pašvaldība izveidoja atbalsta programmu ar mērķi veicināt Limbažu novada administratīvās teritorijas iedzīvotāju atbildību par vides kvalitātes uzlabošanu, ierobežot vides piesārņošanu, atbalstīt vides aizsardzības pasākumus, nodrošinot iespēju saņemt līdzfinansējumu dzīvojamo māju kanalizācijas pievadu izbūvei.

2018.gadā limbažnieki aktīvi turpināja renovēt vecpilsētas ēku fasādes un jumtus, konkursa “Limbažu vēsturiskā centra ēku fasāžu un jumtu renovācija” ietvaros, šajā programmā bija pieejams finansējums 20 000 EUR (viena projekta īstenošanai vienam īpašumam piešķirtais pašvaldības finansējums var būt līdz 6500 EUR).

2018.gadā finansējumu vairāk kā 20 000 EUR apmērā pašvaldība paredzēja daudzdzīvokļu dzīvojamo māju piesaistīto zemesgabalu labiekārtošanai un dzīvojamo māju renovācijai. Šīs atbalsta programmas ietvaros iedzīvotājiem ir iespēja iegūt pašvaldības līdzfinansējumu mājas piebraucamo ceļu, stāvlaukumu, iekšpagalmu un gājēju celiņu seguma renovācijai, bērnu rotaļu laukumu ierīkošanai vai esošo laukumu renovācijai un mājas zaļās zonas labiekārtošanas darbiem.

Lai atbalstītu sabiedriski nozīmīgu programmu, projektu un pasākumu īstenošanu Limbažu novadā, veicinātu iedzīvotāju aktivitāti un līdzdalību aktuālu problēmu risināšanā, sekmējot viņu dzīves kvalitātes uzlabošanos, kā arī, lai veicinātu sadarbību starp pašvaldību un nevalstiskajām organizācijām, pašvaldība ik gadu organizē projektu konkursu nevalstiskajām organizācijām un iedzīvotāju grupām**, kopumā piedāvājot apgūt finansējumu** 10 000 eiro apmērā.

Lai veicinātu jaunu komersantu veidošanos Limbažu novadā, pašvaldība jau ceturto gadu organizēja konkursu “Atbalsts komercdarbības uzsākšanai Limbažu novadā”, kura ietvaros varēja saņemt pašvaldības līdzfinansējumu līdz 3000 EUR.

2018.gadā atbalsts tika sniegts arī kultūras un sporta aktivitātēm.Amatiermākslas kolektīvu atbalstam pašvaldība piešķīra finansējumu 6000,00 EUR apmērā, kolektīvu dalību dažādos konkursos un festivālos. Savukārt 5600 EUR tika paredzēti kultūras projektu īstenošanai.

Finansējums 13 200 EUR apmērā tika piešķirts novada sportistu dalībai sacensībās, turnīros un čempionātos, savukārt, Augstu sasniegumu sporta programmas ietvaros tika piešķirts finansējums 20 000 EUR apmērā, atbalstot sportistu vai sporta komandu dalību Eiropas un pasaules mēroga sacensībās un treniņnometnēs.

**4. FINANŠU RESURSI UN PAŠVALDĪBAS DARBĪBAS REZULTĀTI**

**4.1. Pašvaldības īpašumu novērtējums**

Pašvaldības īpašumu kopējā vērtība bija **54 118 229 EUR**, t.sk.:

1. **zeme, ēkas un būves 41 833 418 EUR** (2017.g.- 39 585 639 EUR,2016.g.- 40 509 835 EUR), t. sk. dzīvojamais fonds 602 839 EUR, nedzīvojamās ēkas 18 783 902 EUR, transporta būves 13 542 852 EUR, zeme 3 638 397 EUR, inženierbūves 4 237 367 EUR, pārējais nekustamais īpašums 1 028 061 EUR;
2. **turējumā nodotie valsts un pašvaldību īpašumi 5 812 528 EUR** (2017.g.- 2 007 691 EUR, 2016.g. – 1 951 321 EUR), t.sk. zeme 6 993 EUR, ēkas un būves 5 434 937 EUR, citi īpašumi 370 598 EUR;
3. **bioloģiskie un pazemes aktīvi 952 324 EUR** (2017.g.- 934 456 EUR, 2016.g. – 884 473 EUR), t.sk. pazemes aktīvi 744 806 EUR, mežaudzes -203 337 EUR, pārējie – 4 181 EUR;
4. **Pārējie pamatlīdzekļi 5 519 959 EUR** (2017.g.- 8 000 218 EUR, 2016.g. - 4 157 397 EUR), t.sk. tehnoloģiskās iekārtas un mašīnas 107 239 EUR, pārējie pamatlīdzekļi 3 752 450 EUR, pamatlīdzekļu izveidošana un nepabeigtā būvniecība 1 637 632 EUR, ilgtermiņa ieguldījumi nomātajos pamatlīdzekļos 22 638 EUR.

Pašvaldībai ir kadastra numuri par 2 191 zemes vienībām 5136,8567 ha kopplatībā, no kuriem īpašumā un valdījumā ir 2 191 zemes vienības 5136,8567 ha, t.sk. lauksaimniecībai izmantojamā zeme 1160,9754 ha, mežs 405,99 ha, krūmāji 72,1115 ha, purvs 45,1271 ha, zeme zem ūdeņiem un dīķiem 2006,6828 ha, zeme zem ēkām un pagalmiem 178,4006 ha, zeme zem ceļiem 1122,1591 ha, pārējā zeme 145,4102 ha.

**4.2. Pašvaldības kapitāla vērtība**

Pašvaldības līdzdalība kapitālsabiedrību pamatkapitālā:

Salīdzinot ar iepriekšējo pārskata gadu, 2018.gadā ilgtermiņa finanšu ieguldījumi palielinājušies par 78 349 EUR.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.**  **p.k** | **Kapitālsabiedrības nosaukums** | **Pašvaldības līdzdalība pamat-kapitālā**  **%** | **Pašu kapitāls 2018.gada sākumā**  **(pašvaldības daļa)**  **EUR** | **Pamat-kapitāla palielinājums 2018.gadā (nauda)**  **EUR** | **2018.gada finanšu rezultāts** | | **Samazināta ilgtermiņa ieguldījumu pārvērtēšanas rezerve**  **EUR** | **Pašu kapitāls 2018.gada beigās**  **(pašvaldības daļa)**  **EUR** |
| Peļņa vai zaudējumi | Summa EUR |
| 2 | Limbažu pilsētas SIA “Namsaimnieks” | 100 | 506 260 | 0 | Peļņa | 21 253 | 0 | 527 513 |
| 4 | SIA “Limbažu slimnīca” | 54.446 | 598 276 | 25000 | Zaudējumi | -66 441 | 0 | 556 835 |
| 5 | Limbažu pilsētas SIA “Limbažu komunālserviss” | 100 | 906 951 | 19 502 | Peļņa | 1 198 | -1 583 | 926 068 |
| 6 | Limbažu pilsētas SIA “Limbažu siltums” | 100 | 2 326 784 | 0 | Peļņa | 95 261 | 0 | 2 422 045 |
| 7 | SIA “Olimpiskais centrs “Limbaži”” | 51.80 | 51 230 | 0 | Peļņa | 9159 | 0 | 60 389 |
| 8 | SIA "Ziemeļvidzemes atkritumu apsaimniekošanas organizācija” | 4.801 | 135 187 | 0 | Zaudējumi | Pašvaldības finanšu pārskatu neietekmē, jo pašvaldībai pieder mazāk par 20% pamatkapitāla | | 135 187 |
| 9 | A/s “Cata” | 19.626 | 667 122 | 0 | Peļņa | 667 122 |
| Kopā: | | x | 5 191 810 | 44 502 | x | 60 430 | -1 583 | 5 295 159 |

Limbažu pilsētas SIA “Namsaimnieks” ir pašvaldības radniecīgā kapitālsabiedrība, kuras 100% kapitāla daļu pieder pašvaldībai. Kapitālsabiedrības pamatdarbība ir dzīvojamo ēku apsaimniekošana, nodrošinot dzīvokļu/māju īpašnieku apsaimniekošanas maksas uzkrāšanu katrai ēkai atsevišķi un izlietojumu saskaņojot ar dzīvokļu/ēku īpašniekiem. SIA “Namsaimnieks” pārskata periodā pašvaldības deleģēto funkciju veikšanai dotāciju no pašvaldības budžeta nav saņēmis. 2018. finanšu gadu kapitālsabiedrība noslēgusi ar peļņu, jo pārskata gadā kapitālsabiedrība ievērojami samazinājusi izmaksas, samazinot darbinieku skaitu, ceļot darba produktivitāti, kā arī ekonomiski izmantojot materiālu resursus. Pašvaldības finansējums laika periodam no 2018.-2020. gadam nav plānots.

SIA “Limbažu slimnīca” ir pašvaldības radniecīgā kapitālsabiedrība kur 54.446% kapitāldaļu pieder Limbažu novada pašvaldībai. Kapitālsabiedrība nodarbojas ar veselības aprūpes un ārstniecības pakalpojumu nodrošināšanu iedzīvotājiem. Pārskata periodā uzņēmums palielinājis pamatkapitālu par iepriekšējā gadā saņemto pašvaldības finansējumu 25 000 EUR apmērā. Kapitālsabiedrības pārskata gada finanšu rezultāts ir zaudējumi 66 441 EUR apmērā, kas radušies sakarā ar nepietiekamo valsts budžeta finansējumu. 2020. un 2021. gadiem pašvaldības finansējums kapitālsabiedrības atbalstam nav plānots.

SIA “Limbažu siltums“ ir novada pašvaldībai 100% piederoša kapitālsabiedrība, kas nodarbojas ar apkures pakalpojumu sniegšanu juridiskām un fiziskām personām Limbažu pilsētā un Umurgas pagasta teritorijā. Kapitālsabiedrībai ir stabili finanšu rādītāji, vairākus gadus uzņēmums strādā ar peļņu. Saskaņā ar novada Domes 2013.gada 25.aprīļa lēmumu Nr.8, 28.§ “Par ieguldījumu atmaksu Umurgas siltumtrasēm”, pašvaldība desmit gadu laikā kompensē ieguldījumus Umurgas pagasta siltumtrašu rekonstrukcijā, katru gadu palielinot kapitālsabiedrības pamatkapitālu par 31739 EUR. 2017.gada 31.augustā novada pašvaldības dome pieņēma lēmumu (sēdes protokols Nr.15.,25.§), nosakot kompensēt rekonstrukcijas izmaksas, ik gadu šim mērķim proporcionāli novirzot SIA “Limbažu siltums” nesadalītās peļņas daļu vai veicot ieguldījumu kapitālsabiedrības pamatkapitālā. Uzņēmuma 2018.gada peļņas daļa 31739 EUR apmērā tiek novirzīta Umurgas pagasta siltumtrašu izdevumu kompensēšanai, bet 2019.gada budžetā piešķirti 31 739 EUR, par ko tiks palielināts kapitālsabiedrības pamatkapitāls.

Pašvaldībai 100% piederošā Limbažu pilsētas sabiedrība ar ierobežotu atbildību “Limbažu komunālserviss” sniedz ūdensapgādes, notekūdeņu savākšanas un attīrīšanas pakalpojumus. Kapitālsabiedrība pārskata gadu noslēdza ar peļņu, jo bilancē veiktas korekcijas pamatlīdzekļu nolietojuma aprēķinā sakarā ar ES fondu finansētāju prasību palielināt pamatlīdzekļu lietderīgās lietošanas laiku. Limbažu novada pašvaldība ir atbalstījusi kapitālsabiedrību, līdzfinansējot projektu “Ūdenssaimniecības infrastruktūras attīstība Limbažu novadā” ieviešanu. Nākamajā budžeta gadā tam paredzēti 19 503 EUR. 2020. un 2021. gadiem finansējums nav paredzēts.

SIA “Olimpiskais centrs “Limbaži”” ir Limbažu novada pašvaldības izšķirošajā ietekmē esoša kapitālsabiedrība. Pašvaldībai pieder 51.8 % no sabiedrības pamatkapitāla. Kaptiālsabiedrībai turējumā ir nodotas pašvaldībai piederošās ēkas - sporta halle un airēšanas treniņbāze ar tām piederošajām ēkām. Ir noslēgts līgums par ēku apsaimniekošanu un pašvaldība šim nolūkam 2019.gadam ir piešķīrusi finansējumu 535 020 EUR apmērā. Kapitālsabiedrība pārskata gadā ir strādājusi ar peļņu.

Limbažu novada pašvaldība ir izvērtējusi radniecīgo kapitālsabiedrību 2018.gada finanšu darbības rezultātus, kā arī lēmusi par kapitālsabiedrību peļņas sadali un dividendēm, kā to paredz novada Domes 15.03.2012. lēmums Nr.4,5.§ “Par dividendēs izmaksājamās peļņas daļu”. Pārskata gadu ar peļņu ir noslēgušas četras kapitālsabiedrības, tās ir - SIA “Limbažu siltums”, SIA “Limbažu komunālserviss”, SIA “Namsaimnieks”, SIA “Olimpiskais centrs “Limbaži””. Dalībnieku sapulcē pieņemts lēmums peļņu novirzīt kapitālsabiedrību attīstībai.

**4.3. Pamatbudžeta finansējums un tā izlietojums**

|  |  |  |  |  |  |
| --- | --- | --- | --- | --- | --- |
| **Limbažu novada pašvaldības pamatbudžeta fakts**  **2016.gadā, 2017.gadā, 2018.gadā un 2019.gada plāns** | | | | | |
| **Klasi-fikācijas kods** | **Posteņa nosaukums** | **Budžeta izpilde 2016.gadā, EUR** | **Budžeta izpilde 2017.gadā, EUR** | **Budžeta izpilde 2018.gadā, EUR** | **2019.gada plāns, EUR** |
| A | B | D | E | E | F |
| 1.0. | Nodokļu ieņēmumi | 9 221 833 | 10 068 623 | 10 232 062 | 9 876 758 |
| 2.0. | Nenodokļu ieņēmumi | 117 777 | 88 334 | 241 517 | 114 810 |
| 3.0. | Maksas pakalpojumi un citi pašu ieņēmumi | 871 940 | 876 952 | 928 262 | 879 675 |
| 4.0. | Ārvalstu finanšu palīdzība | 884 | 55863 | 59 117 | 0 |
| 5.0. | Transferti | 6 572 550 | 7 559 481 | 9 877 474 | 12 312 361 |
| **I.** | **KOPĀ** | **16 784 984** | **18 649 253** | **21 338 432** | **23 183 604** |
| **II.** | **IZDEVUMI** | **17 469 548** | **20 993 540** | **25 917 124** | **23 023 032** |
| 1000 | Atlīdzība | 9 446 209 | 10 199 874 | 10 717 508 | 9 821 851 |
| 2000 | Preces un pakalpojumi | 3 989 770 | 4 058 683 | 4 326 767 | 4 738 540 |
| 3000 | Subsīdijas un dotācijas | 471 659 | 442 024 | 611 707 | 718 747 |
| 4000 | Procentu izdevumi | 68 095 | 36 849 | 22 030 | 67 000 |
| 5000 | Pamatkapitāla veidošana | 2 587 388 | 5 283 495 | 9 276 401 | 6 690 242 |
| 6000 | Sociālie pabalsti | 559 353 | 589 159 | 567 806 | 583 422 |
| 7000 | Uzturēšanas izdevumu transferti, pašu resursu maksājumi, starptautiskā sadarbība/Valsts budžeta transferti, dotācijas un mērķdotācijas pašvaldībām uzturēšanas izdevumiem, pašu resursi, starptautiskā sadarbība | 346 137 | 377 375 | 394 905 | 403 230 |
| 8000 | Dažādi izdevumi, kas veidojas pēc uzkrāšanas principa un nav klasificēti iepriekš | 0 | 0 | 0 | 0 |
| 9000 | Valsts budžeta un pašvaldību budžetu transferti un mērķdotācijas kapitālajiem izdevumiem | 937 | 6 081 | 0 | 0 |

**Ieņēmumi**

Limbažu novada pašvaldības 2018.gada pamatbudžeta ieņēmumi ir 21 338 432,- EUR (divdesmit viens miljons trīs simti trīsdesmit astoņi tūkstoši četri simti trīsdesmit divi eiro), kopumā pārskata gadā ieņēmumi tika izpildīti 99,84% apmērā no 2018.gada ieņēmumu plāna ar izmaiņām.

Pārskata gadā saņemtais iedzīvotāju ienākuma nodoklis ir 8 907 864,- EUR (astoņi miljoni deviņi simti septiņi tūkstoši astoņi simti sešdesmit četri eiro), kas ir 99,56% no 2018.gada iedzīvotāju ienākuma nodokļa ieņēmumu plāna ar izmaiņām un par 121 330,- EUR (viens simts divdesmit viens tūkstotis trīs simti trīsdesmit eiro) vairāk kā 2017.gadā. Ienākumi no iedzīvotāju ienākuma nodokļa veido 41,75% no visiem Limbažu novada 2018.gada pamatbudžeta ieņēmumiem.


Pamatbudžeta ieņēmumi pārskata gadā attiecībā pret iepriekšējo gadu ir palielinājušies par 2 689 179,- EUR (divi miljoni seši simti astoņdesmit deviņi tūkstoši viens simts septiņdesmit deviņi eiro), ieņēmumi no nodokļiem ir palielinājušies par 163 439,- EUR (viens simts sešdesmit trīs tūkstoši četri simti trīsdesmit deviņi eiro).

Nekustamā īpašuma nodokļa ieņēmumi ir palielinājušies par 34 806,-EUR (trīsdesmit četri tūkstoši astoņi simti seši eiro) salīdzinājumā ar 2017.gada attiecīgajiem ieņēmumiem un nenodokļu ieņēmumi pārskata gadā palielinājušies par 153 183,-EUR (viens simts piecdesmit trīs tūkstoši viens simts astoņdesmit trīs eiro) salīdzinājumā ar 2017.gada ieņēmumiem.

**Izdevumi**

Pamatbudžeta izdevumi pārskata gadā ir 25 917 124,- EUR (divdesmit pieci miljoni deviņi simti septiņpadsmit tūkstoši viens simts divdesmit četri eiro). Izdevumi palielinājušies par 23,45% salīdzinot ar 2017.gadu, un to, galvenokārt, ietekmēja iesākto un realizēto projektu apjoma izmaiņas 2018.gadā Limbažu novadā (lielākie projekti: turpinājās Limbažu un Salacgrīvas novadu sporta skolas peldbaseina un ēkas būvniecība un Burtnieku ielā 2, Limbažos pārbūve uzņēmējdarbības un sociālās uzņēmējdarbības atbalsta centra vajadzībām, Limbažu pilsētas ielu - Uzvaras, Noliktavas, Mazās Noliktavas, Mehanizācijas, Meža, Tīrumu pārbūves būvprojektu izstrādāšana, pilsētas ūdensvada aku renovācijas darbi, Klostera, Jaunatnes, Krasta, Robežu, Burtnieku ielu seguma atjaunošanas darbi Limbažos un Limbažu novada pašvaldības pagastu autoceļu sāngrāvju rakšanas, apaugumu noņemšanas, seguma atjaunošanas un caurteku izbūves darbi, tilta pār Donaviņas upi rekonstrukcija, Limbažu novada pašvaldības izglītības iestāžu remonta darbi, Baumaņu Kārļa Viļķenes pamatskolas pirmsskolas izglītības telpu atjaunošanas būvdarbi, projekta “Limbažu novada ģimnāzijas mācību vides uzlabošana” realizācija, Limbažu kultūras nama jumta pārbūve).

Attēls Nr.1



Pēc attēla Nr.1 ir redzams, ka lielākos Limbažu novada pašvaldības budžeta izdevumus – 51% atbilstoši funkcionālajām kategorijām veido izdevumi izglītībai, savukārt otra lielākā izdevumu pozīcija 23% – pašvaldības teritoriju un mājokļu apsaimniekošanai, 9% - atpūtas, kultūras un reliģijas funkcijai, un 8% – vispārējiem valdības dienestiem (izdevumi izpildvarai, likumdošanas varai, pašvaldības parāda darījumiem un vispārēja rakstura transfertiem no Limbažu novada pašvaldības budžeta uz citu pašvaldību budžetiem par savstarpējiem norēķiniem par izglītības iestāžu un sociālās aprūpes iestāžu sniegtajiem pakalpojumiem).

**4.4. Saņemtie un atmaksātie aizņēmumi**

Limbažu novada pašvaldība 2018.gadā ir noslēgusi 20 aizņēmuma līgumus ar Valsts kasi. Kopējā saņemto aizņēmumu summa pārskata periodā ir 6 178 818,- EUR (seši miljoni viens simts septiņdesmit astoņi tūkstoši astoņi simti astoņpadsmit eiro).

Limbažu novada pašvaldība Valsts kasei, Ziemeļu investīciju bankai un Vides investīciju fondam 2018.gadā atmaksāja aizņēmumu pamatsummu 1 917 165,- EUR (viens miljons deviņi simti septiņpadsmit tūkstoši viens simts sešdesmit pieci eiro) apmērā, procentus par aizņēmumiem 22 030,- EUR (divdesmit divi tūkstoši trīsdesmit eiro) apmērā un 34 664,- EUR (trīsdesmit četri tūkstoši seši simti sešdesmit četri eiro) sastāda apkalpošanas izdevumi.

**4.5. Pašvaldības zemes sadalījums pa nekustamā īpašuma lietošanas mērķiem**

|  |  |  |
| --- | --- | --- |
| **Lietošanas mērķis** | **Platība, ha** | **%** |
| 0101 Zeme, uz kuras galvenā saimnieciskā darbība ir lauksaimniecība | 1452,15 | 27,90 |
| 0201 Zeme, uz kuras galvenā saimnieciskā darbība ir mežsaimniecība | 353,99 | 6,80 |
| 0202 Īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu | 0,23 | 0,00 |
| 0301 Publiskie ūdeņi | 1275,79 | 24,51 |
| 0302 Fizisko un juridisko personu īpašumā vai lietošanā esošo ūdeņu teritorijas | 356,38 | 6,85 |
| 0303 Dīķsaimniecība | 24,86 | 0,48 |
| 0401 Derīgo izrakteņu ieguves teritorijas | 41,45 | 0,80 |
| 0501 Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa | 139,78 | 2,69 |
| 0502 Pagaidu atļautā zemes izmantošana sakņu dārziem | 0,12 | 0,00 |
| 0503 Sportam un atpūtai aprīkotās dabas teritorijas | 0,22 | 0,00 |
| 0600 Neapgūta individuālo dzīvojamo māju apbūves zeme | 2,79 | 0,05 |
| 0601 Individuālo dzīvojamo māju apbūve | 30,72 | 0,59 |
| 0701 Vienstāva un divstāvu daudzdzīvokļu māju apbūve | 25,06 | 0,48 |
| 0702 Trīs, četru un piecu stāvu daudzdzīvokļu māju apbūve | 30,53 | 0,59 |
| 0801 Komercdarbības objektu apbūve | 4,79 | 0,09 |
| 0901 Izglītības un zinātnes iestāžu apbūve | 74,72 | 1,44 |
| 0902 Ārstniecības, veselības un sociālās aprūpes iestāžu apbūve | 3,34 | 0,06 |
| 0903 Valsts un pašvaldību pārvaldes iestāžu apbūve | 9,27 | 0,18 |
| 0905 Reliģisko organizāciju ēku apbūve | 0,36 | 0,01 |
| 0906 Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve | 0,04 | 0,00 |
| 0907 Kapsētu teritorijas un ar tām saistīto ceremoniālo ēku un krematoriju apbūve | 33,66 | 0,65 |
| 0908 Pārējo sabiedriskās nozīmes objektu apbūve | 82,23 | 1,58 |
| 1001 Rūpnieciskās ražošanas uzņēmumu apbūve | 17,35 | 0,33 |
| 1002 Noliktavu apbūve | 2,81 | 0,05 |
| 1003 Lauksaimnieciska rakstura uzņēmumu apbūve | 8,87 | 0,17 |
| 1005 Atkritumu apsaimniekošanas uzņēmumu apbūve | 19,86 | 0,38 |
| 1101 Zeme dzelzceļa infrastruktūras zemes nodalījuma joslā un ceļu zemes nodalījuma joslā | 1173,66 | 22,55 |
| 1104 Transporta līdzekļu garāžu apbūve | 0,64 | 0,01 |
| 1201 Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve | 38,28 | 0,74 |
| 1202 Upju un kanālu, ūdens uzkrāšanas, ūdens regulēšanas un krastu nostiprināšanas būvju apbūve | 0,82 | 0,02 |
| **KOPĀ** | **5204,78** | **100,00** |

**5. IZGLĪTĪBA UN KULTŪRA**

Izglītības un kultūras jomu Limbažu novadā koordionē Izglītības un kultūras nodaļa.

Limbažu novadā pirmsskolas izglītība tiek organizēta 7 pirmsskolas izglītības iestādēs: Limbažu pilsētas 1.pirmsskolas izglītības iestāde “Buratīno”, Limbažu pilsētas 2.pirmsskolas izglītības iestāde “Kāpēcītis”, Limbažu pilsētas 3.pirmsskolas izglītības iestāde “Spārīte”, Ozolaines pirmsskolas izglītības iestāde, “Zīļuks” pirmsskolas izglītības iestāde, Skultes pirmsskolas izglītības iestāde “Aģupīte” un 3 pamatskolu: Lādezera pamatskolas, Pāles pamatskolas, Vidrižu pamatskolas pirmsskolas, Baumaņu Kārļa Viļķenes pamatskolas izglītības grupās. Uz 2018. gada 1. janvāri Limbažu novada pirmsskolas izglītības iestādes apmeklēja 725 bērni.

Limbažu novadā ir 9 vispārējās izglītības iestādes - Limbažu 3.vidussskola, Lādezera pamatskola, Pāles pamatskola, Umurgas pamatskola, Vidrižu pamatskola, Baumaņu Kārļa Viļķenes pamatskola, Limbažu novada ģimnāzija, Limbažu sākumskola un Katvaru internātpamatskola. Kopēkais skolēnu skaits – 1766.

Limbažu un Salacgrīvas novadu sporta skola ir profesionālās ievirzes sporta izglītības iestāde, kuru dibinājušasLimbažu un Salacgrīvas novadu pašvaldības. Limbažu un Salacgrīvas novadu sporta skola ir Latvijas Republikas Izglītības un zinātnes ministrijas akreditēta izglītības iestāde. Sporta skolas darbības pārraudzībai izveidota Uzraudzības padome.

Īstenotās profesionālās ievirzes sporta izglītības programmas:

* Basketbolā (zēnus) Limbažos, Salacgrīvā
* Futbolā (zēnus) Limbažos, Salacgrīvā, Ainažos
* Smaiļošanā un kanoe airēšanā (zēnus, meitenes) Limbažos, Salacgrīvā
* Vieglatlētikā (zēnus, meitenes) Limbažos, Salacgrīvā
* Volejbolā (meitenes) Limbažos, Liepupē, Umurgā
* Dambretē (zēnus, meitenes) Liepupē
* Burāšanā (zēnus, meitenes) Salacgrīvā

Uz 2018. gada 1. janvāri Limbažu un Salacgrīvas novadu sporta skolu apmeklēja 563 audzēkņi.

Limbažu Mākslas skola piedāvā 7 gadu programmu "Vizuāli plastiskā māksla", mākslas skoluuz 2018. gada 1. janvāriapmeklēja 74 audzēkņi.

Limbažu mūzikas skola piedāvā apgūt šādas profesionālās ievirzes izglītības programmas:

* Klavierspēle – 7 līdz 8 gadi
* Akordeona spēle – 8 līdz 10 gadi
* Vijoļspēle – 7 līdz 8 gadi
* Čella spēle - 7 līdz 8 gadi
* Kokles spēle – 8 līdz 10 gadi
* Ģitāras spēle – 8 līdz 10 gadi
* Flautas spēle, Saksofona spēle, Klarnetes spēle, Trompetes spēle, Mežraga spēle, Eifonija spēle, Trombona spēle – 8 līdz 10 gadi.

Uz 2018. gada 1. janvāri, Limbažu mūzikas skolu apmeklēja 188 audzēkņi

Limbažu bērnu un jauniešu centrs ir pašvaldības dibināta interešu izglītības iestāde, kura īsteno interešu izglītības programmas un veic interešu izglītības organizatoriski metodisko un informatīvo darbību. Interešu izglītības iestāde realizē neformālās pieaugušo izglītības programmas kultūrizglītības jomā. Tai ir struktūrvienība – Jauniešu centrs, kas realizē jaunatnes neformālās izglītības programmas un nodarbojas ar jaunatnes lietderīga brīvā laika pavadīšanas organizāciju. Limbažu bērnu un jauniešu centrā tiek piedāvātas visdažādākās interešu izglītības programmas gan mākslinieciskā pašdarbībā, gan lietišķā un vizuālā mākslā, gan tehniskā jaunradē un klubos. Uz 2018. gada 1. janvāri Limbažu bērnu un jauniešu centra piedāvātās interešu izglītības aktivitātes, pulciņus apmeklēja 477 bērni.

Kultūras un atpūtas pasākumi norisinās kultūras namos Limbažu pilsētā, Pāles pagastā, Pociemā, Umurgas pagastā, Viļķenes pagastā, kā arī Teātra mājā Limbažos, Skultes kultūras integrācijas centrā, sporta un kultūras centrā “Vidriži”, sabiedriskajā centrā “Lādes Vītoli”.

**Lielākie pasākumi 2018. gadā:**

Šis gads bija īpašs, svinējām savas valsts 100 dzimšanas dienu. Kā jau dzimšanas dienās ierasts – svētkiem jāgatavojas, jāpoš māja, prātā nāk dažādas domas, pavīd atmiņu zibšņi, jāklāj galds, jācep kūka, jādzied, jādejo… jāsvin… Gads iesākas ar nelielu satraukumu – kolektīviem jāpiedalās Dziesmu un Deju svētku skatēs. Rezultāti rādīs, vai visi mūsu kolektīvi būs 100 gades svētku dalībnieki. Un, protams, ka visi mūsējie var piedalīties XXVI Vispārējos latviešu Dziesmu un XVI Deju svētkos Rīgā! Varam būt lepni, jo mūsu novada pārstāvniecība svētkos varena – 36 kolektīvi, gandrīz 900 dalībnieku. Dziedam, dejojam, spēlējam teātri, kokles, piedalāmies pūtēju orķestru koncertos, rādām aušanas prasmes Vērmanes dārzā, demonstrējam pašas darinātus tautas tērpus, prezentējam grāmatu u.c. Pirms Dziesmu un Deju svētkiem mūsu pašu īpašie deju svētki, veltīti Latvijai, tautas vērtībām, ikvienam no mums – II Danču nakts Limbažos “Izrakstīju Goda kreklu”. Piedalās teju vai 100 deju kolektīvi, gandrīz divi tūkstoši dalībnieku no visas Latvijas un šoreiz arī no Zviedrijas. Skaists, gaišu emociju, lepnuma, spēka un mīlestības piepildīts koncertuzvedums. Gandarījums gan dejotājiem, gan visiem skatītājiem. Šai jūnija dienā limbažnieki un viesi varēja baudīt ne tikai dejotprieku, mums bija īpaši viesi “ Latvijas Goda aplis”, kas dāvināja “ Danču nakts” dalībniekiem, limbažniekiem un viesiem skaitu, muzikālu uguņošanu. Varējām kopā ar mākslinieci Kristīni Nuķi – Panteļejevu baudīt viņas personālizstādi “Saules ceļs”, radīt paši savu latviski īpašo saktu.

Starptautiskais Diksilendu mūzikas festivāls, kas šogad svinēja 7 gadu jubileju, piedāvājot koncertus gan Rīgā, gan, kā ierasts, Umurgā. Festivāla galvenajā dienā – 16.jūnijā – laukumā pie Umurgas kultūras nama notika gan dienas koncerts “Latvijas diksilendi”, gan vakara koncerts “Labākie diksilendi Umurgā”.

Simtgades Zaļumballe Vienības parkā. Balle zaļumos – tā ir īpaša maģija, tad dejo visi – gan kautrīgais skolas puika ar apmulsušu meiteni, gan bravurīgais pagasta zemnieks ar sievu, gan pilsētas švīts ar tikko iepazītu jaunkundzi. Tā ir sastapšanās, priecīgas emocijas, dabas, mūzikas un emociju sinerģija. Vienības parks Limbažos 11.augustā, neskatoties uz pelēkajiem mākoņiem un lietus lāsēm, bija dažāda vecuma ļaužu piepildīts. Dejā griezās visi, pavisam mazas meitenes un sprigani zēni, sirmgalvji un jaunieši.

Anitas Ozolas organizētais koncerts “Paņem Latviju klēpī”. Mīlestības stāsts caur dziesmu Latvijai. Bezgala silts, patiess un sirsnīgs.

Limbažu muzejs – Jāņa Ulmja grāmatas atvēršana “Par Tēvzemi mīļo…”. Dāvana Latvijai, tās brīvības cīnītājiem un nākotnei. Novembris – decembris izstāde “Sirds cimdi Limbažos” – mīlestības, sirds kopdarbs.

**6. TŪRISMS**

Limbažu novada tūrisma informācijas centrs (turpmāk Limbažu novada TIC) darbojas kopš 1994. gada. 2018. gadā Limbažu novada TIC strādā 2 darbinieces un 1 sezonas darbinieks (no 15.05.2018.-14.09.2018. nodrošinot pieejamību katru dienu).

2018. gadā Limbažu TIC piedalījies dažādos projektos un iesaistījies aktivitātēs, lai veicinātu Limbažu novada atpazīstamību un tūristu skaita pieaugumu.

**Apmeklētāju skaits Limbažu novada TIC**

Pēc Vidzemes piekrastes tūrisma informācijas centru vienotās e-statistikas datu apkopošanas, var secināt, ka 2018. gadā līdz Limbažu novada tūrisma informācijas centra pakalpojumus izmantojuši 6105 interesenti, kas ir par 314 apmeklētājiem mazāk nekā 2017. gadā.

Pirmajā vietā, apmeklējuma ziņā, ierindojas pašmāju interesenti no Latvijas – 5032. No ārvalstu tūristiem aktīvākie bijuši tūristi no Igaunijas 356, otrajā vietā tūristi no Vācijas 229, trešajā vietā Lietuva (79), pieaudzis arī apmeklētāju skaits no tādām valstīm kā Somija 71, Nīderlande 46, Francija 30, Šveice 21. Tūrisma informācijas centru apmeklējuši tūristi arī no Austrālijas, Izraēlas, Kanādas, ASV, Spānijas, Dānijas, Čehijas, Austrijas, Polijas, Ķīnas.

Kopumā ārvalstu ceļotāju skaits ir aptuveni 20 % no visiem TIC apmeklētājiem- lietotās valodas pārsvarā- angļu un krievu, mazāk vācu. Limbažu novada TIC apmeklētāju pieprasītākā informācijas tematika bijusi bezmaksas kartes un brošūras, informācija par apskates objektiem un ēdināšanas iespējām, naktsmītnēm, pasākumiem un aktīvo atpūtu.

Informācija par atpūtas iespējām Limbažos un novadā tūrisma mājas lapā www.visitlimbazi.lv, kā arī ir iespēja sekot sociālajos tīklos:

www.draugiem.lv/visitlimbazi/ - 706 sekotāji (16.06.2019.)

www.facebook.com/visitlimbazi‎ - 3698 sekotāji (16.06.2019.)

twitter.com/visitlimbazi‎ - 1999 sekotāji (16.06.2019.)

instagram.com/visitlimbazi -1092 sekotāji (16.06.2019.)

2015. gada decembrī izveidots konts sociālajā tīklā Facebook, lai reklamētu Limbažu novadā ražoto produkciju- www.facebook.com/razotslimbazunovada - sekotāju kontam ir 1765 (16.06.2019.)

**Dalība tūrisma izstādēs Latvijā un ārvalstīs**

* No 18.-21.01.2018. līdzdalība Ziemeļvalstu lielākā starptautiskā tūrisma izstāde “MATKA 2018” Helsinkos, Somijā- sadarbībā ar Vidzemes piekrastes pašvaldību tūrisma informācijas centriem vienotā Latvijas stendā;
* No 26. līdz 28. janvāra Viļņā (Lietuvā) dalība starptautiskajā tūrisma izstādē “Adventur 2018”, Viļņā, Lietuvā- sadarbībā ar Vidzemes piekrastes pašvaldību tūrisma informācijas centriem vienotā Latvijas stendā;
* No 2. līdz 4. februārim starptautiskajā tūrisma izstādē “Balttour 2018” Rīgā, Latvijā Limbažu novada informācija bija atrodama divos stendos- sadarbībā ar Vidzemes piekrastes pašvaldību tūrisma informācijas centriem piedalījās izstādē vienotā Latvijas stendā, kā arī projekta “HANSA” stendā kopā ar projekta partneriem;
* No 9. līdz 11. februārim tūrisma izstādē “Tourest 2018” Tallinā, Igaunijā Limbažu novada informācija bija atrodama divos stendos- sadarbībā ar Vidzemes piekrastes pašvaldību tūrisma informācijas centriem piedalījās izstādē vienotā Latvijas stendā, kā arī projekta “HANSA” stendā kopā ar projekta partneriem;
* No 7. līdz 11. martam dalība Starptautiskajā izstādē ITB Berlin, Berlīnē, Vācijā projekta “HANSA” stendā kopā ar projekta partneriem;
* 28. aprīlī Limbažu novada tūrisma informācijas centrs piedalījās V Latvijas tūrisma informācijas tirgū Preiļos;
* No 21.-24. jūnijam Limbaži kopā piedalījās 38. Starptautiskajās Hanzas dienās Rostokā, Vācijā.  Limbažu novada informācija bija atrodama divos stendos-Limbažu pilsētas un arī projekta “HANSA” stendā kopā ar projekta partneriem
* 18.augustā Limbaži kopā ar projekta “HANSA” partneriem piedalās Rīgas svētkos- degustācijas, informācija- pilsētas stends sadarbībā ar amatniekiem un mājražotājiem Esplanādē, Rīgā

**Līdzdalība projektos**

1. 2018. gadā turpinājusies un noslēgusies 2015. gadā uzsāktā Limbažu novada pašvaldības līdzdalība Centrālbaltijas jūras reģiona programmas projektā “Hanzas vērtības ilgtspējīgai sadarbībai (HANSA)”. Projekta darbības laiks ir no 01.10.2015. – 31.12.2018., Limbažos dažādas aktivitātes paredzēts realizēt par - 200 651,60 EUR. Projekta gaitā Baltijas jūras reģions tiks aktīvi pozicionēts kā vieta, kur iespējams iepazīties ar Hanzas mantojumu un Hanzas vēsturi, tā iekļaujot to kopējā Hanzas vēstures izpētes Eiropas kontekstā.
2. 2018. gadā turpinājusies Interrreg Europe projekta “CHRISTA - Culture and Heritage for Responsible, Innovative and Sustainable Tourism Actions” īstenošana. Darbības laiks 01.05.2016.-30.03.2020.

CHRISTA projekts ir ES starpreģionu sadarbības programmas Interreg Europe projekts, kurā kopš 2016. gada aprīļa ir iesaistījušies partneri no deviņiem dažādiem reģioniem 10 Eiropas Savienības (ES) valstīs. Projekta mērķis ir aizsargāt un saglabāt dabas un kultūras vērtības, lai attīstītu un popularizētu inovatīvas, ilgtspējīgas un atbildīgas tūrisma stratēģijas, iekļaujot nemateriālo un industriālo mantojumu, izmantojot interpretācijas un digitalizācijas pieeju, kā arī kapitalizējot labās prakses piemērus, veicināt politikas dokumentu izpratni, attīstīšanu un resursu palielināšanu nākamo četru gadu laikā.

1. 2018. gadā turpinājusies Igaunijas- Latvijas pārrobežu projekta “Zaļie dzelzceļi- bijušo dzelzceļa līniju pielāgošana videi draudzīgā tūrisma maršrutā”, (Green Railways- Revitalization of Former Narrow Gauge Railway Lines Through Environmentally Responsible Tourism Route (Green Railway)) id. Est-Lat 24 realizācija, projekta darbības laiks 01.03.2017.-30.09.2018. Galvenais “Zaļā Dzelzceļa” projekta mērķis ir radīt jaunu un interesantu tūrisma maršrutu, izmantojot kādreizējo šaursliežu dzelzceļa veidotās līnijas Dienvid Igaunijā un Vidzemē. Gan vietējie iedzīvotāji, gan arī ceļotāji varēs izmantot vecā dzelzceļa maršrutu pārgājieniem un velo braucieniem. Plānots ir izveidot aptuveni 750km garu maršrutu, kas ietver arī aptuveni 290km kādreizējās šaursliežu līnijas. Dienvidigaunijā maršruts vīsies caur tādām stacijām, kā Ikla, Kilingi-Nõmme, Mõisaküla, Viljandi, Valgu, Valku un caur Monisti savienojoties ar Vidzemi caur Api, Ranku, Melturi, Valmieru, Limbažiem, Puikuli, Ainažiem, Aloju, Mazsalacu un Rūjienu. Limbažu novadā taka tiek veidota uz platsliežu dzelzceļa no Katvaru ezera līdz Limbažu pagasta robežai un marķēts šaursliežu dzelzceļa posms Pāles pagastā.
2. 2018. gadā turpinājusies Igaunijas – Latvijas Programmas projekta “Pārgājienu maršruts gar Baltijas jūras piekrasti Latvijā un Igaunijā” (Hiking Route Along the Baltic Sea Coastline in Latvia – Estonia), Nr. Est-Lat 22 realizācija. Darbības laiks 01.02.2017.-31.01.2020.

Projekta mērķis ir izveidot pārgājienu tūrisma maršrutu gar Baltijas jūru no Latvijas dienvidrietumu robežas līdz Tallinai Igaunijā. Plānots, ka kopējais maršruta garums būs ap 1100 km un tas būs garākais pārgājienu maršruts Baltijas valstīs. Maršruta posmā ietilpst Limbažu novada Skultes pagasta jūras robeža.

1. 2018. gadā realizēts Eiropas Savienības Eiropas Lauksaimniecības fonda lauku attīstībai (ELFLA) 17-09-AL20-A019.2202-000010"Tūrisma takas izveide no Limbažiem līdz Limbažu pagasta Lādezeram" realizācija Darbības laiks 01.06.2017.-31.07.2018. Projekta sagaidāmie rezultāti un ietekme: Īstenojot projektu tiek izveidota tūrisma taka no Limbažiem līdz Limbažu pagasta Lādezeram, kopumā ~ 9 km pa bijušo dzelzceļa līniju (Rīga- Rūjiena), platums 4 m. Takas izveide dos iespēju savienot pilsētu ar Lādes ezera tūrisma infrastruktūru un piedāvājumu- laivu nomu, makšķerēšanu, pārvietošanās trasē ir droša ģimenēm ar bērniem, jo nav paralēlās auto kustības. Ziemā posmu varēs izmantot slēpošanai, bez sniega periodā taka piemērota nūjošanai, skriešanai, velobraukšanai.

**Aktivitātes**

1. **2018. gada sezonā** bija katru sestdienu vasarā (01.06.-31.08.2017.) pl.12 no tūrisma informācijas centra piedāvātas **ekskursijas latviešu valodā vecpilsētas iepazīšanai gida pavadībā**. Šāda iespēja bez maksas apmeklētājiem tika nodrošināta projekta “Hanzas vērtības ilgtspējīgai sadarbībai” ietvaros;
2. Sadarbībā ar Limbažu novada mājražotāju kooperatīvu “Limbažu novada lauku labumi” papildināts vietējo saimniecību produkcijas klāsts plauktā “Ražots Limbažu novadā”- ar mērķi gan dot iespēju apmeklētājiem iegādāties noderīgus suvenīrus;
3. 21. un 22. jūlijā sadarbība ar mājražotājiem un saimniecībām, Lavandu svētku laikā rīkota akcija- atvērtās durvis “Nogaršo Limbažu labumus un apmeklē vietējās saimniecības”;
4. **Līdzdalība** Dabas aizsardzības pārvaldes Ceļotāju dienā- **19. augustā notika velobrauciens “Zaļais dzelzceļš” (~24 km) Limbaži-Katvari-Katvaru muižas parks- Limbaži;**
5. **31. augustā līdzdalība** Limbažu novada jauniešu dienā “Rampa” ar orientēšanās spēli ar slēpņošanas elementiem. "RAMPA CATCH";
6. 6.septembrī konference Limbažu Galvenajā bibliotēkā- “HANZA un lokālā vēsture. Jaunākie pētījumi”;
7. Projekta “HANSA” ietvaros notikuši pieredzes apmaiņas braucieni, studiju vizītes uz Hanzas pilsētām- Koknesi, Kuldīgu, Viljandi;
8. 15. septembrī notikusi-OpenStreetMap kartēšana Limbažos- Eiropas kultūras mantojuma dienā Limbaži iezīmēti pasaules kartē;
9. Mājas lapā www.visitlimbazi.lv izveidota virtuāla ekskursija pastaigai pa Limbažu vecpilsētu ar audiogida failiem latviešu un angļu valodā projekta “HANSA” ietvaros;
10. Sadarbība ar Latvijas investīciju un attīstības aģentūras Tūrisma departamentu, Vidzemes tūrisma asociāciju un “HANSA” projekta ietvaros notikušas žurnālistu, blogeru un tūroperatoru vizītes Limbažos un novadā.

**Sagatavoti šādi tūrisma informācijas materiāli:**

1. Informatīvā lapa- karte tūristiem „Limbaži” latviešu/angļu valodā;
2. Limbaži (Hanseatic heritage with a silver lining)- informatīvs izdevums angļu valodā;
3. Informatīvs piedāvājums- Limbaži rada garšas un amata prasmes- latviešu valodā;
4. Brošūra “Limbaži. Hanzas pilsēta” latviešu valodā;
5. Vidzemes piekrastes tūrisma karte- piecu Vidzemes piekrastes pašvaldību karte latviešu, krievu, angļu, lietuviešu, somu, igauņu un vācu valodās;
6. Pasākumu kalendārs “TOP pasākumi Vidzemes piekrastē” latviešu un angļu valodā;
7. Vidzemes piekrastes pārgājienu karte latviešu un angļu valodā.

**7. LIMBAŽU NOVADA PAŠVALDĪBAS AĢENTŪRA “ALDA”**

Limbažu novada pašvaldības aģentūra “ALDA” ir Limbažu novada domes pašvaldības iestāde, kura izveidota, reorganizējot Limbažu pilsētas domes un Limbažu rajona Limbažu pagasta padomes kopīgo pašvaldību iestādi “ALDA”, un ir šīs iestādes tiesību un saistību pārņēmēja un savā darbībā ir pakļauta Domei. Aģentūras izveidošanas mērķis ir lietderīga un efektīva Limbažu novada administratīvajā teritorijā esošo ezeru: Limbažu Lielezera, Limbažu Dūņezera, Augstrozes Lielezera un Umurgas dīķa pārvaldīšana un apsaimniekošana, publisko pakalpojumu sniegšana Limbažu novada iedzīvotājiem, viesiem un tūristiem, licencētās makšķerēšanas, ūdenssporta un atpūtas organizācijas jautājumos, kas saistīti ar Limbažu novada publisko ezeru krasta zonas izmantošanu, kā arī tautas sporta organizēšana Limbažu novadā. Aģentūrā ir 3 pastāvīgi darbinieki–aģentūras direktors, strādnieks un Augstrozes Lielezera uzraugs. 2018.gadā noorganizētas makšķerēšanas sacensības un zemledus makšķerēšanas festivāls “Sudraba asaka” Limbažu Lielezerā. Limbažu Lielezerā, Limbažu Dūņezerā, Katvaru ezerā, Lādes ezerā, Augstrozes Lielezerā un Āsteres ezerā notika spiningošanas sacensības “Sudraba ceļojošais “ALDA” kauss spiningošanā”. Tika atbalstīts Latvijas čempionāta posms zemledus makšķerēšanā Limbažu Lielezerā, Vislatvijas orientēšanās nakts un pasaules čempionāta sagatavošanās posms orientēšanās sacensībās pilsētas vidē Limbažos. “ALDA” rīkoja Limbažu novada pavasara un rudens auto-foto orientēšanās sacensību ralliju, Limbažu novada kausa izcīņu tenisā un hokejā. 2018.gadā jau ceturto reizi ir iegūts Zilā karoga sertifikāts, kura ietvaros tiek veiktas ar vides izglītību saistītas aktivitātes, sadarbojoties ar Limbažu 3. vidusskolu iestādīti Latvijas simtgadei par godu 50 liepiņas un 50 ozoli, ar Limbažu sākumskolu izveidota kukaiņu māja un BJC no akmeņiem izveidots labirints Limbažu pludmalē.

2018. gadā piesaistīti līdzekļi no zivju fonda:

14950.00 EUR Svētupes 11,8 km posma tīrīšanai,

1877.00 EUR zivju resursu papildināšanai Katvaru ezerā,

4912.00 EUR zivju resursu papildināšanai Lādes ezerā,

1600,00 EUR zivju resursu aizsardzībai.

No Latvijas vides aizsardzības fonda:

6135.00 EUR Limbažu Lielezera ekspluatācijas noteikumu izstrāde.

**8. KOMUNIKĀCIJA AR SABIEDRĪBU**

Lai skaidrotu iedzīvotājiem pašvaldības un domes darbu, pieņemtos lēmumus un aktualitātes, Limbažu novada pašvaldība 2018.gadā izmantojusi dažādus informācijas kanālus. Reizi mēnesī 8690 eksemplāru tirāžā tiek izdots pašvaldības bezmaksas informatīvais izdevums “Limbažu Novada Ziņas”. Pašvaldības informatīvajā izdevumā tiek atspoguļoti un skaidroti pašvaldības lēmumi, īstenotie projekti, aktualitātes kultūrā, izglītībā, uzņēmējdarbībā, sociālajā un citās jomās. Komunikācijai ar iedzīvotājiem tiek izmantota pašvaldības interneta vietne [www.limbazi.lv](http://www.limbazi.lv) un pagastu pārvalžu mājaslapas: [www.vilkene.lv](http://www.vilkene.lv), [www.skulte.lv](http://www.skulte.lv), [www.pale.lv](http://www.pale.lv), [www.katvarupagasts.lv](http://www.katvarupagasts.lv).

Pašvaldība 2018. gadā turpināja sadarbību ar Limbažu televīziju un reģionālajiem medijiem - Vidzemes TV, radio SWH un laikrakstu “Auseklis”. Lai veicinātu informācijas apmaiņu ar iedzīvotājiem, sociālajos tīklos facebook.com un Twitter.com izveidoti Limbažu novada pašvaldības konti, kuros regulāri tiek papildināta un uzturēta informācija par notikumiem pašvaldībā un novadā.

Iedzīvotājiem ir iespējams tikties klātienē ar pašvaldības vadību, domes deputātiem un speciālistiem viņu pieņemšanas laikos, lai pārrunātu sev interesējošos jautājumus un sadarbības iespējas, kā arī piedalīties komiteju un domes sēdēs.

Lai iesaistītu iedzīvotājus pašvaldības darbā, lēmumu pieņemšanā, kā arī uzklausītu iedzīvotāju viedokli, pilsētā un pagastos turpinājās darbs iedzīvotāju konsultatīvās padomēs. Pašvaldība katru gadu organizē tikšanos ar iedzīvotājiem, lai atbildētu uz iedzīvotājus interesējošiem jautājumiem, uzklausītu problēmjautājumus, izskaidrotu pašvaldības pieņemtos lēmumus, informētu par pašvaldības paveiktajiem un plānotajiem darbiem, kā arī, lai noskaidrotu iedzīvotāju viedokli būtiskos jautājumos.

Lai nodrošinātu iedzīvotājiem iespēju iepazīties ar domes aktuālo informāciju, kārtējo domes sēžu darba kārtību un citiem jautājumiem, pašvaldības ēkas 1. stāvā darbojas informācijas stends.

**Oficiālās sadraudzības vai sadarbības pašvaldības**

Limbažu novada pašvaldības un Pērnavas pilsētas pašvaldības sadarbība izveidojās 2016. gada 20. jūnijā, kad abas pašvaldības parakstīja nodomu protokolu par sadarbību piemiņas vietas izveidē Latvijas un Igaunijas karavīriem, kuri 1919. gada jūnijā cīnījās kaujās pie Limbažiem. Abas pašvaldības vienojās sadarboties arī informācijas apmaiņā par vēstures faktiem un kopēju projektu īstenošanā iesaistot izglītības iestādes. Papildus tam, Limbažu novada pašvaldībai2012. gada 4. augustā noslēgts sadarbības līgums ar Volhovu (Krievija), 2012. gada maijā noslēgts sadarbības līgums ar Luņiņecas rajona pašvaldību Baltkrievijā.

Limbažu novada pašvaldībai ir sadraudzība ar Anklamu (Vācijā), Sandi (Norvēģijā), Paņevežas rajonu (Lietuvā).

**Projektu sadarbības partneri**

Vīlande (Igaunijā) - sadarbība notikusi projektos par Lielezera dabas takas izveidi 2008.gadā un Lielezera pludmales rekonstrukciju 2010.gadā. Radoja (Norvēģija) - sadarbība izveidojusies 2009.gada martā projektā “Zemes siltuma demonstrācijas projekta īstenošana un pieredzes izplatīšana Rīgas reģionā”. Tā ietvaros Katvaru speciālajā internātpamatskolā veikta skolas un saimniecības ēkas siltināšana, kā arī zemes siltuma apkures sistēmas ierīkošana.

**9. 2019.GADĀ PLĀNOTIE DARBI**

2019. gadā tiks turpināti iesāktie, kā arī uzsākti jauni projekti, aktīvi piesaistot Eiropas Savienības līdzfinansējumu gan novada infrastruktūras sakārtošanai, gan sociālo jautājumu risināšanai, kā arī pašvaldības kapacitātes stiprināšanai. Turpināsies sadarbība ar iedzīvotajiem, novada uzņēmējiem, NVO pārstāvjiem, kā arī ar citām interešu grupām. Iesaistot sabiedrību, tiks organizēti dažādi kultūras un sporta pasākumi un aktivitātes.

Plānotie darbi:

* Pludmales labiekārtojums posmā no Lauču dižakmens līdz Vārzu pludmalei un glābšanas stacijas “Vārzas” izveide Skultes pagastā.
* Limbažu novada ģimnāzijas mācību vides uzlabošana - internāta ēkas renovācija un lifta izbūve.
* Degradētās teritorijas revitalizācija Limbažu pilsētas ZA daļā, izbūvējot ražošanas telpas.
* Mehanizācijas, Noliktavu un Tīruma ielu pārbūve Limbažos.
* Pašvaldības administratīvās ēkas energoefektivitātes paaugstināšana.
* Limbažu novada pašvaldības grants ceļu pārbūve Katvaru un Umurgas pagastos.
* Infrastruktūras izveide iedzīvotāju aktivitātēm Umurgā – izbūvētas laipas un uzstādītas rotaļu iekārtas.
* Uzbūvēts multifunkcionālais Skultes centrs.
* Pabeigta Mazezera tīrīšana u.c. darbi.

**10. PIELIKUMI**

1. Neatkarīga revidenta ziņojums par finanšu pārskatu.

1. Latvijas Republikas administratīvo teritoriju un teritoriālo vienību zemes pārskats uz 2018. gada 1. janvāri, VZD [↑](#footnote-ref-1)
2. Pilsonības un migrācijas lietu pārvaldes dati uz 2019. gada 1. janvāri [↑](#footnote-ref-2)